
Quum abhinc aliquot annos perver- 
sae quaedam opiniones de optima stu- 
diorum ratione late apud Italos percre- 
buerint; officii mei duxi grassanti huic 
pesti pro visibus obviam ire. Nunc 
vero Acroases, hac de re carptim 
factas, uno hoc volumine evulgandas 
curavi. His subtexui Animadver- 
siones meas in dissertationem Fri- 
derici Ritschelii de Plauti poetae no- . 
minibus. Neque candido lectori con- 

tumelias invidi, quibus ventosissimus 

ille Germanorum Bombomachides, pro 
sua humanitate, me nuper et K 1 e i- 
n i u m, V. cl. mactare non dubitavit, 
uti fabulosis Manibus commenticii 
Titi Macci sui inferias faceret. 
Hunc autem tibi, Ricci mi, eleganti 
litterarum* latinarum spectatori, le- 
vioris operae libellum, amoris in te 
mei pignus , dedico. Vale. 

Scripii Augustae Tauriuorum ipsis Calendis decembribus 
an. M. DCCC. LXVIlI. 

DE LIBRIS ANTHOLOGICON 

ACROASIS 



FACTA IUI. CAL. DECEMBR. AN. M. DCCC. I.XV’. 



Auditores humanissimi, 

Artificem olim fuisse memorant scul- 
pendi peritissimum, in cuius disciplinam 
plurimi iidemque ingeniosissimi adolescen- 
tes undique convenirent. Is, nescio quo 
consilio, alumnos suos in singulis humani 
corporis memhris tamdiu elaborare iubebat, 
quamdiu unumquodque scitissime finge- 
rent; nunquam vero in universo corpore 
conformando illos ingenium suum peri- 
clitari patiebatur. Quo fiebat, ut postquam 
complures iam annos in eius disciplina 
permansissent, domum quisque suam di- 
gressi, caput quidem et brachium et ma- 
num et pedem et ceteras demum corporis 

partes affabre sculperent; at frustra illas 
ad interiorem artis rationem struere et 
coagmentare studerent, ut totum inde ho- 
minis simulacrum existeret, numeris omni- 
bus absolutum. Quum autem statuarum 
partes sibi invicem non responderent, haud 
raro elegans formae spectator, qui illorum 
officinas inviseret, homuli caput offendebat 
longurionis collo impositum. Hic longima- 
num ridebat, aut capitonem, aut ventrio- 
sum, absurda crurum gracilitate notandum; 
illic genuunfl orbem immodice tumentem, 
aut grandiores suras carpebat; postremo 
aptam illam membrorum compositionem 
ubique desiderabat, ex qua optimus habitus 
et conveniens corporis figura efflorescit. 

Huic artifici. Auditores humanissimi, qui 
prava institutione tot acrioris ingenii ado- 
lescentes transversos ageret, persimiles ar- 
bitror aetatis nostrae praeceptores, qui po- 
tiusquam integra optimorum scriptorum 
opera pueris* evolvenda proponant ad lit- 
teras contendentibus, libros quosdam «v- 
3-oXoy<xdjv iis obtrudunt, qui sexcentos 
minutulos locos capiunt, undique decerptos, 
et nulla prorsus cognatione inter se de- 
vinctos. Fit enim saepe, ut locum a Catone 
aut Varrone depromptum de cibariis boum, 
de caprino grege constituendo, narratio li- 
viana subsequatur de Lucretia, spectatae 

pudicitiae matrona. Eadem saepe voluminis 
plagula lucretianos versus complectitur de 
phantasmatis, et virgilianos de Nisi atque 
Euryali amicitia; pietatis laudes a Tullio 
celebratas, et Agrippinae caedem a Tacito 
descriptam; Sallustianam narratiunculam 
de Philaenis fratribus, et syllanas pro- 
scriptiones a Velleio Paterculo depictas. 
Quid quod? Catulliana Ariadne, perfidum 
Theseum diris devovens, sibi proximam 
conspicatur .ovidianam Thisben a Piramo 
adamatam; Niobe, raptae prolis angore 
confecta, Medeam stupet, iuxta se pueros 
manu sua trucidantem. 

En, Auditores, latina iv^oXoy ixa, quae 
apud nos discipulorum manu in scholis 
teruntur ordinis secundi. Risum, precor, 
teneatis, si fieri potest, adolescentes lectis- 
simi, ubi videritis sacra profanis, historica 
fabulosis, gravia levioribus, seria ludicris 
perperam consarcinata; antiquissimos opti- 
mae notae scriptores, cum malis latinitatis 
auctoribus permixtos, qui res romanas se- 
quiori aevo prodiderunt; postremo scriptio- , 
num frustula, altitudine sententiarum et 
magnifico ornatu spectanda, scriptiunculis 
adtexta, humili et plebeio stilo exaratis. 

Incredibile memoratu est, quantopere 
studiosis adolescentibus officiat incomposita 
haec congeries ex diversissimis scriptoribus 

in minutas adeo partes discerptis. Si epim 
in causas parumper inquiramus, ob quas 
vetustis litterarum monumentis, iam inde 
a prima aetatula, pueri excolantur, haec 
potissimum occurret ; adsidua videlicet 
optimorum scriptorum lectione illorum in- 
genium maxime ali, animum augeri, ad 
pulcri sensum fingi, ad praestantissima 
quaeque formari. Eximio quippe ac plane 
divino munere factum est, ut plerique 
scriptores, qui apud Romanots olim pro- 
venerunt, altissimo ingenio atque intelli- 
genti iudicio donati, opera exararent, quae 
naturam magistram imitantur, et maximam 
tum aequalibus tum posteris admirationem 
moverunt. Singularis enim ordo in iis 
elucet, mira perspicuitas, qua omnia veluti 
apposito lumine illustrantur; apta demum 
rerum compositio, qua fit ut prima mediis, 
media imis apprime respondeant et con- 
iurent amice. Iam qui illorum scriptiones 
diligenter evolvat, nihil temporibus absur- 
dum offendit, aut re aut personis absonum. 

. Morata ubique occurrit oratio, artifex stilus, 
graves ubique sententiae, splendore illu- 
stratae verborum. .4t nemini profecto tales 
in scriptoribus virtutes non dicam notare, 
sed ne coniectura quidem assequi licebit, 
si parvulas inde disiectasque partes tan- 
tummodo delibarit. Et, id quod caput est. 

neque rei’um nexura perspiciet, neque ani- 
mo finem assequetur, quem sibi auctor 
scribendo proposuerat (1). Quapropter ado- 
lescentes a singulis partibus, quae sub 
sensus cadunt, ad ea nunquam adsurgent, 
quae cogitatione solum et mente com- 
plectimur, neque insita ingenii vis 
apta exercitatione roborabitur. 
Qua quidem ingenii exercitatione haud 
scio. Auditores, an maius aliud ac prae- 
stabilius ex litterarum studiis peti possit. 
Ridendus quippe ac plane puerilis labor 
illorum mihi semper visus est, qui lectis- 
simos scriptores pervolutando, elegantiores 
tantum voces ac locutiones, posthabito re- 
rum pondere, misere aucupantur. 

Quamquam ne hic quidem politioris 
dictionis fructus percipitur ex libris «v- 
d^oXoyixay , quos supra memoravi. Qui 
enim plane hospes in litteris non sit, ap- 
prime novit, optimum elocutionis colorem 
ex longa et diutina praestantissimi cuiusque 
lectione proficisci; non multa sed multum 
legendum, eandenque incudem diu noctu- 
que tundendam (2). Cuius quidem rei sa- 
lubre ac frugiferum documentum dedere 
illustres olim viri, qui vel decies Thucy- 
didem describerent; Homerum autem vi- 
cies, Georgica et Aeneidem nonagies ex 
integro legerent (3). Hanc scilicet viam in- 

gressi excellentis ingenii homines iidemque 
laboris patientissimi, litterarum principa- 
tum sibi delatum viderunt. At contra nostri, 
voluminum magnitudinem per ignaviam 
fastidientes, mutilos quosdam et truncos 
diversorum scriptorum locos studiosissime 
consectantur. Unde fit, ut in illorum scri- 
ptionibus aut omnis plane orationis color 
desideretur, aut stilus occurrat disparilis, 
discolor, qui vermiculatum opus imitatur. 

Quum igitur neque ad ingenium exco- 
lendum, neque ad stilum fingendum con- 
ferant libri a.v^o\oy ixcbv de quibus agi- 
mus (4), quaerat fortasse quispiam ex vobis, 
adolescentes humanissimi, quaenam spe- 
ciosa nomina ab iis praetexantur, qui hu- 
iusmodi minutalia gymnasiis nostris co- 
quunt, ac volentibus, nolentibus ingerunt. 
Quod ut expediam, res paullo altius est 
repetenda. Quum iam inde a seeulo sexto- 
decimo, post renatas litteras, opiniones 
quaedam extitissent, quae veterem Christia- 
nam doctrinam perverterent, viri singulari 
quadam pietate insignes, quorum intererat, 
patrum religionem incolumem ser\’ari, sibi 
falso in animum induxerunt, pestem illam 
a latinis praesertim scriptoribus manare, 
qui in puerili institutione usurparentur. 
Quum autem huic malo acerrime occur- 
rendum esse existimarent, quasi agmine 

facto, in receptam studiorum rationem in- 
vehi coeperunt, utpote quae animos pue- 
rorum pravis persuasionibus- imbueret, a 
Christiana sapientia abhorrentibus, atque 
intoleranda licentia illorum mores infice- 
ret. Quorsum, aiebant, quorsum pertinent 
Plauti fabulae adolescentulis enarratae, nisi 
ut foedos atque inhonestos sales arripiant, 
quos vel ipsi veteres improbarent? Ecquis 
lucretiani poematis lectionem suadeat, quod 
Deorum providentiam atque animorum im- 
mortalitatem refutando, potiu^uam legen- 
tium mentem extollat, humi defigere con- 
suevit? Quid dicendum de Tibulli et Pro- 
pertii operibus, quorum pleraque in amo-, 
ribus versantur? Quid de Ovidio, qui se 
turpis cupidinis magistrum profiteri non 
dubitavit? Sed ne ad Livium quidem et 
Tacitum adeundum esse existimabant, quo- 
rum alter, immanem imperiosi populi fe- 
rociam laudat, alter degeneres Romuli ne- 
potes graphice depingit, apud quos luxu 
et libidinibus corruptos nihil sancti, nihil 
inviolati uspiam occurreret. Postremo a 
tulliana' ipsa philosophia studiosos procul 
habendos esse contendebant, proptereaquod* 
illorum animos ad scepticorum placita, vel 
non sentientes inclinaret. Quum tamen ex 
puerorum manibus latinos scriptores pe- 
nitus excutere non auderent^ quorum vo- 

lumina reveriti sunt vel ipsi Tridentini 
Patres (5), veteris disciplinae restitutores; 
absurdam quandam viam ingressi, ex aureis 
illis operibus minutatim concisis, fartum, 
pene dixerim, fecerunt, quod nomine «v- 
d-oXoy fx&y falso fuit donatum. Hinc, Au- 
ditores, hinc prima litterarum latinarum 
labes. Hinc primum latini scriptores in 
calumniam inciderunt; quae ad aetatem 
nostram sic redundavit, ut • nonnulli de 
antiqua Romanorum sapientia ex italicis 
gymnasiis expungenda ' nuperrime cogita- 
rent. 

Oua in re non equidem illorum sententiae 
repugno, qui puerorum animos castioribus 
tantummodo sententiis et vocibus inbuen- 
dos esse arbitrantur; at idem contendo, 
longe alia via ad id grassari oportere. 
Ecquis enim ignorat, viros gravissimos, 
sanctissimos, et de politioribus litteris 
optime meritos, conceptissimis verbis prae- 
cepisse, ut foedis dumtaxat partibus mutili 
ad discentium manus veniant classici Ro- 
manorum scriptores? luvat, Auditores, pau- 
cula quaedam in medium adferre, quae 
hac de re scripsit vir apud Gallos ingenio 
et sapientia olim clarissimus. lacobus Bos- 
suetus is est, qui in epistola quadam ad 
Innocentium XI, Pontificem Maximum, de 
institutione s*ibi delegata Regis Gallorum 

destinati ; optimum factum, ait, non exi- 
stimavi, doctrinae meae alumnum animum 
adpellere ad frustula quaedam ex diversis 
passim latinis operibus discerpta; sed in- 
tegrum quemque scriptorem una tenore 
atque uno veluti spiritu ab ipso legendum 
curavi. Quod quidem eo praesertim specta- 
bat, ut sensim sine sensu adsuesceret non 
res singulas seorsum considerare, sed primo 
statim adspectu praecipuum totius operis 
finem animo assequi, atque omnium par- 
tium nexum sollertissime introspicere (6). 
Sed quid praeterita conquirimus, quum 
exemplis uti liceat praesentibus ac vivis? 
En vobis. Auditores, amplissimum virum, 
qui abhinc aliquot annos rei universae lit- 
terariae apud Gallos publice moderaretur. 
Quum hic optimam studiorum rationem 
invexisset, ablegatis libris omnibus avS-o- 
\oyixa>y a scholis ordinis secundi, ad 
integros scriptorum fontes studiosos re- 
duxit. Utinam vero, hac etiam in re, ad 
Galliam respicerent Itali, qui a finitima 
hac gente (recte an secus dicere non ausim) 
omnia civilis prudentiae documenta iamdiu 
petere consueverunt 1 Utinam Bossueti exem- 
plum nostri sequerentur, quibus cura eru- 
diendae iuventutis est demandata; neque 
sordidis hominibus morem gererent, qui 
honestam communis utilitatis causam pri- 

vato quaestui jiraetendere non dubitant ! Et 
sordidos quidem appello quosdam aetatis 
nostrae ardeliones, qui ad marsupium unice 
spectantes, opuscula quaedam condunt in 
usum scholarum, in quibus nescias, utrum 
negligentiam magis an ignorantiam repre- 
hendas, Quorum omnium sordidissimi sunt, 
mea quidem sententia, fabricatores «v&o- 
Xoyixcjv. Hi nimirum sine ingenio, sine 
litteris, quum' ad aliquod nomen nequeant 
adsurgere, tamquam sedentarii sutores, 
scriptorum frustula frustulis usque con- 
suunt, quae lucri cupidine, per fas, per 
nefas, in scholas invehere conantur (7). 

lam pudet. Auditores, ad huiusmodi sor- 
des descendere; et honestissimus hic locus, 
et iucundissimus ipse ac frequens vestrum 
conspectus me a tanta humilitate iam pro- 
hibere videntur. Sed antequam dicendi fi- 
nem facio, me ad Summum italicorum stu- 
diorum Antistitem converto. Quem, si hic 
adesset, libere, uti meus est mos, in hunc 
modum alloquerer. Plurima sunt, vir spe- 
ctatissime, quae in scholis ordinis secundi 
sapienter emendasti. Sed ne in medio iti- 
nere haereas etiam atque etiam vehementer 
rogo. Multa enim adhuc restant, quae apud 
nos rem litterariam perditum eunt, post- 
quam impotens vecordia nostrorum animos 
cepit omnia promiscue novandi. Multa sunt 

emendanda in studiorum ratione (8), qua 
pueri ad plura interdum, quam par sit, 
distracti, rerum pondere obruuntur; quae 
cursim traditae, oscitanter auditae, neque 
serio unquam perceptae, non doctos, non 
sapientes, sed arrogantes et gloriosos facere 
consueverunt. Multa emendanda in prae- 
ceptoribus, quorum pars, nulla ferme do- 
ctrina exornati, vel astu, vel potentiorum 
gratia docendi mqnus arripuerunt. Multa 
demum emendanda in libellorum colluvie, . 
quae in scholas pervasit, iis suffragantibus, 
aut certe npn repugnantibus, quos oporteret 
a tanta foeditate penitus abstinere. Hosce 
libellos qui conscribillant, mercatores do- 
ctrinae, venditores dignitatis suae merito 
appellaveris.* Quemadmodum vero Christus 
olim dicitur, arrepto flagello, mercatores 
e templo Hierosolymorum indignanter eie- 
cisse; sic te deceret, vir amplissime. Di- 
vini Magistri vestigiis ingressum ex mu- 
sarum delubris magnam hanc et litteris 
perniciosam sentinam exhaurire. Non hoc 
in ultimis laudum tibi fuerit, hac conta- 
gione scholas Italorum liberasse, quae, 
quasi pestilentia, ante hos paucos annos 
invasit. 

Sed de his hactenus, Auditores. Ne autem 
quod in aliis carpimus, in idem peccatum 
incidere videamur, nos labente hoc anno 

scholastico, poematis de Raptu Pro- 
serpinae a Claudiano exarati, partes 
omnes, quae supersunt, si tempus sup- 
petat, enucleabimus. In quo interpretando 
una et acerrimum poetae ingenium lauda- 
bimus, et senescentes apud Romanos lit- 
teras ex vitiis deprehendemus, quae egre- 
gias huiusce scriptionis virtutes comitantur. 
Hic vero supervacaneum duco. Auditores, 
a vobis petere, ut patientes aures velitis 
acroasibus meis accommodare. Diuturna 
enim experientia iam doctus sum, ' non 
minus attente bic vocem meam excipi so- 
lere, quam libenter ipse apud vos, huma- 
nissimi atque e.xperrecti ingenii adolescen- 
tes, de latinis litteris verba facere con- 
suevi. 

(1) Depone istam spem, posse te summatim 
degustare ingenia summorum virorum; Tota tibi 
inspicienda sunt, tota tractanda. Res 
geritur, et per lineamenta sua ingenii opus nectitur, 
ex quo nihil subduci sine ruina potest. Nec recuso] 
quominus singula membra, dummodo in ipso bomine 
consideres. Non est formosa, cuius crus laudatur aut 
brachium; sed illa, cuius universa facies admira- 
tionem partibus singulis abstulit. L. A. Seneca 
Eptst. xxxiil, 4. 

(2) Optimus quisque.... legendus est.... diligenter 
ac peno ad scribendi sollicitudinem; nec per par- 
tes modo scrutanda omnia, sed perlectus liber uti- 
que ex integro resumendus. M. F. Qvintil., De Inst. 
Orat., X, I, 20.) 

(3) Cf. C. BoucbcEoni de Thoma Valperga Calusio. 
Edit, prine , pag. cxilil. 

(4) Omnium u-v^dKoyixtov deterrima ea dicere non 
dubitaverim, quae ex operibus Christianorum scripto- 
rum sunt excerpta. 

2 

(5) V. Regulam Vll. Indicis sacros. Sj n. Trid. iussu 
edit. 

(6) Nous n’avoD$ pas juge a propos de lui fairo 
lire les ouvrages de ces auleurs (Terenoe, Virgile, 
Cesar, Saliusle, elc.) par parcelles, c’esl-a-dire 
de prendre un livre de 1’Eneide par exemple, ou de 
Cesar separe des aulres. Nous lui avons fait lire 
chaque ouvrage entier de suite et comme 
tout d’une haieine, afin qu’il 8’accoutumat peu a peu 
non a considerer chaqne cliose en partieniier, mais 
a decouvrir tout d’une vue le but principal d’un 

ouvrage, el«renchainement de toutes les parties 

Leltre de Bossuet d Innocenl xl sur Veducalion du 
Dauphin. 

(7) Quum ante liosce tres annos, studiorum gratia, 
universa ferme Italia peragrata, essem ?teapoli, me- 
mini, me quodam die, animi causa, tabernam librariam 
ingredi, quae erat in vico toletano. Ibi ego bibliopolam 
de libris scholasticis percunctatus sum, quos, Augustae 
Taurinorum editos, claris litteris ante tabernam pro- 
scriptos videram; et multis verbis ultro citroque ha- 
bitis, tot tamque turpia audivi, quae a nostratibus 
quibusdam admittuntur, qno facilius libellos suos 
extrudant, ut, civium meorum causa, multo pudore 
suffusus, indignanter me ex taberna proriperem. 

(8) Inter cetera, quae absurdam apud nos studiorum 
rationem faciunt, unum iuvat hic tangere, quod abhinc 
aliquot annos, aliis risum, aliis indignationem movere 
consuevit. Nimirum quum studiosi, in lyceis nostris, 
triennium operam dent historiae litterarum latinarum; 
in hac tradenda aequum esset, doctores tempora sic 
digerere, ut priore anno ad litterarum latinarum in- 
cunabula adsurgerenl; altero, notata illarum progres- 
sione, auream aetatem expenderent, quae inter Syllam 
et Augustam intercessit; tertio in argenteam, quam 

vocaat, et ia subseqiientem aetatem iaquirereat, qua 
Romanorum litterae ad occasum vergere visae sunt. 
E contrario praeceptores nostri iubentur singulis annis 
ab ipsa latini sermonis origine acroases suas auspi- 
cari, atque alumnos per omnes rerum mutationes ad 
Odoacrem usque deducerej hac videlicet lege, ut anno 
primo litterarum latinarum vices in universum per- 
sequantur; anno secundo agant de poetis, tertio de 
solutae orationis scriptoribus. Quo facto, plurima per 
triennium necessario sunt repetenda; hinc vero illa 
oritor satietas ac perturbatio, quae magistros a do- 
cendi cura, discipulos a studio mirum in modum 
abducit. Itaque ut perridicula haec stadiorum 
ratio a lyceis nostris tandem removeatur non solum 
vehementer petimus, sed iure quodam nostro postu- 
lamus. 

ACROASIS 

facta hI. cal. decembres an. m. dccc. lxvI. 
Auditores humanissimi, 



Soleo quotannis acroases meas auspicari 
ab aliqua disputatiuncula, quae quidpiam 
conferat ad rectam studiorum rationem 
provehendam. Qua quidem in re haud raro 
fit, ut a iudiciis nostrorum hominum dissen- 
tiam, qui abhinc aliquot annos de studiis 
bonarum artium pro arbitratu decernere 
consueverunt. Id enim mihi alte persuasum 
est, praecipuum scriptoris et praeceptoris 
ofiicium esse non iam servire temporibus, 
et publice receptis opinionibus velificari, 
sed aequales deerrantes ad rectam viam 
redigere; non sermonem ad aliorum sen- 
sum et voluntatem commutare, sed omnia 

loqui ad veritatem. Quamquam vero mo- 
lesta interdum veritas contingit; proprium 
est tamen viri masculi, gravis et constantis, 
animi sinceritate quam obsequio ad audien- 
tium persuasionem grassari. Quod quidem 
ubique et semper faciendum existimo ; sed 
praesertim quum apud adolescentes oratio 
habeatur, qui tam miti sunt ingenio; eaque 
commendantur humanitate, ut ab homine se 
moneri moleste non ferant, quem si minus 
alia re, at aetate et benevolentia tamquam 
alterum parentem intuentur. Quum igitur, 
ineunte anno scholastico superiore acer- 
rime sim invectus in Libros avS-oXoy/- 
x<Sv, a quibus, optimorum studiorum 
causa, omnino esset abstinendum (1); haud 
dissimile argumentum hodie pertractandum 
aggredior. Auditores humanissimi, breviter 
confirmaturus, non posse hominem ex illo 
eruditionis ambitu, quem kyy.vxXona.i- 
leioLv Graeci vocant, penitus doctum exi- 
stere; ac propterea studiosos decere, impo^ 
tentem illam cupiditatem moderari ex omni 
doctrinarum fonte promiscue hauriendi, 
siquid praeclarum velint in litteris ali- 
quando praestare. 

Si vires humani ingenii paulisper modo 
perpendamus, illud confestim occurret. 
Adolescentes lectissimi, mortalium animos 
hac lege non fuisse creatos, ut ad omnia 

ficti esse videantur. Certos quosdam fines 
terminosque hominum ingeniis natura con- 
stituit, quos nullo pacto liceat excedere. 
Quin etiam ita est comparata omnium ho- 
minum natura, ut unum quidpiam sit, ad 
quod singuli maxime ferantur. Unde iam 
illud manat, necessarium prorsus esse, ex 
Quintiliani sententia (2), proprietates inge- 
niorum dispice"re, animosque in id potis- 
simum quo tendant, adiuvare. Ita enim 
cuiusque natura magis evalescit, eiusque 
vires eo interdum procedunt, ut divinum 
quidpiam inde soleat existere, quod aequa- 
les invidia , posteri admiratione prose- 
quantur. Neque alio fonte. Auditores, illa 
doctrinae miracula apud veteres fluxisse 
arbitremini, quae hodieque suspicimus. 
Benigna profecto atque eximia natura prae- 
claris illis viris contigerat, qui rerum di- 
vinarum et humanarum sapientia, qui lit- 
teris, qui armis, qui rerum publicarum 
procuratione maximam sibi nominis existi- 
mationem pepererunt. At recta studiorum 
ratione propria naturae bona fovisse; in 
illud potissimum toto pectore incubuisse, 
ad quod ficti a Deo viderentur; postremo 
in iis quae essent aggressi, invicta con- 
stantia tamdiu perstitisse, quoad summa 
quaeque essent assecuti; haec, inquam, 
omnino fecere, ut ceteris longe altius evo- 

laront. Qua de re praecipuis laudibus a 
Tullio (3) feruntur graeci homines, qui 
etiamsi ingenio, doctrina, otio studioque 
abundarent; partitionem quamdam artium 
fecere, neque ad plura se distrahi passi 
sunt. Ad se autem quod attinet, queritur 
romanus orator, quod forensium rerum 
labor, ambitionis occupatio, et turbulen- 
tissimae tempestates in diversa ipsum de- 
duxerint; atque ad Volumnium amicum 
scribens (4) honestum etiam otium exoptat, 
ut se totum in litteris abdat. Adeo summis 
illis veteribus erat persuasum, ingenii vires 
multarum rerum consectatione fatigari et 
prorsus imminui! Neque id de veteribus 
tantum licet praedicare. Quotnam accepi- 
mus, paullo superiore memoria, ex ista 
rerum discendarum infinitate se ita in 
arctum coniecisse, ut in uno aut altero 
argumento vitam insumerent! Quod, ne 
Subalpinorum fines excedamus, de Victorio 
Alferio et Carolo Botta praesertim iuvat 
affirmare. Hi enim quas partes ab initio 
susceperant, easdem mordicus ita tenue- 
runt, ut alter italicae Melpomenes vindex, 
alter Italicorum historicorum aetatis no- 
strae facile princeps habeatur. 

Si qui e contrario huiusce curriculi se- 
curi, quod natura mortalium ingeniis cir- 
cumscripsit, desultorie ex arte in artem 

transire, et res inter se diversas tractare 
non dubitent, hos medio in cursu viribus 
exhaustos penitus languere et torpere vi- 
demus. Neque id solum in litteris contingit, 
atque in disciplinis, quae in maxima saepe 
rerum obscuritate versantur, sed in artibus 
etiam, quae singulari quadam amoenitate 
et iucunditate homines ad se allicere con- 
sueverunt. Musicum vobis ante oculos iam 
proponite. Auditores, qui et assa voce et 
ad symphoniam canere, et fidibus ludere, 
et tibias inflare, et buccinare tuba, et lituo 
strepere studeat; item artificem, qui aqua 
vel oleo dilutis coloribus depingere, cera 
inurere, udo colores illinere, iconica, gryl- 
los, amoenioris picturae argutias expri- 
mere, regionum varietates, capto locorum 
prospectu, penicillo distinguere, postremo 
musivum ac textile opus facere laboret; 
tum musicus, tum pictor, quem modo me- 
moravi, haec omnia mediocriter, nihil ta- 
men egregie praeter cetera tenebit. 

Ne autem me in hac sententia nimium 
fortasse mihi placere, aut verba vobis dare 
arbitremini, exemplis rem confirmare ag- 
gredior, non ex ultima antiquitate aut 
externis gentibus, sed ex subalpina recen- 
tioris aevi historia petitis, quaeque aut 
patres nostri aut ipsi nuper vidimus. Pluries 
equidem fando vobis est auditus Thomas 

ille Valperga Calusius (5), Victorio Alferio 
amicitia coniunctissimus, cuique Carolus 
Boucheronus, magister meus, se doctrina 
excolendum dederat. Erant in Calusio (utar 
hic verbis, quae de L. Torquato habet 
Tullius (6) in Bruto) plurimae litterae, nec 
eae vulgares, sed interiores quaedam et 
reconditae; divina memoria, summa ver- 
borum et gravitas et elegantia. Atque haec 
omnia vitae decorabat dignitas et integri- 
tas. Sed quum multivolum ingenium si- 
stere nequiret, atque huc illuc praepotenti 
quadam voluptate raperetur, veteribus et 
recentioribus linguis impense studuit, cri- 
ticam, philologiam, poesin, philosophiam 
pariter excoluit; penitiorem praeterea ma- 
thesin atque astronomiam tractavit, diver- 
sas calculi rationes expendit, analysin, 
quam vocant, ad physicas quaestiones tra- 
duxit; ut nulla ferme sit disciplina, cuius 
ille partem non delibarit (7). Quod sane 
lamentandum, .Auditores. Namque si, quo 
erat Calusius acumine, iu paucioribus per- 
mansisset (8), aliquid maius fuisset prae- 
stiturus, atque illustriorem profecto sui 
famam reliquisset. Qui nunc e contrario 
viris quidem eruditissimis adnumeratur, 
optime de litteris et de civitate meritis; 
at longe infra illos substitisse dicendus 
est, qui in una aut altera disciplina fa- 

cile principes praedicantur. Huius lucu- 
brationes, oscitantium fortasse sodalium 
auribus olim exceptae, in pulverulentis 
quibusdam voluminibus nunc delitescunt. 

Calusio parem magis quam similem aetas 
haec nostra Vincentium Giobertium tulit; 
quem quidem sic miror, ut eius opera le- 
genti aliquis rnihi ex veteribus ante ocu- 
los obversari videatur, qui maximis inge- 
niis praediti, summa doctrina expoliti, sensa 
mentis vel recondita et abstrusa compto, 
significanti ac nitido sermone explicare con- 
sueverunt. .\t quanto satius. Auditores, no- 
mini suo consuluisset ingeniosissimus bic 
et doctissimus Subalpinorum temporis no- 
sti’i, nisi extra philosophiae cancellos fuis- 
set egressus, quos ab initio sibi ipse cir- 
cumdederat! nisi civilibus fluctibus se com- 
misisset, qui in ipsum postea redundarunt! 
nisi insano partium studio abreptus ea tra- 
ctare esset aggressus, quae concitatis quon- 
dam civium animis arriderent, at nunc 
sapientissime et gravissimo cuique impro- 
bantur! Equidem, Adolescentes lectissimi, 
quoties aream Carinianeam praetergrediens, 
clarissimi civis nostri statuam intueor, haec 
me toties cura remordet, talis ac tanti viri 
ingenium, in diversa disti*actum, illa aetate 
decessisse, quum nondum vires in egregio 
aliquo opere expromserat, quo et posteri- 

lati serviret, ac mansuram Italiae famam. 

conciliaret. 

Hic vero, Auditores, nolim quempiam 
fortasse ex vobis existimare, haec a me in 
eam sententiam disputari, ut optimae spei 
adolescentes in quasdam studiorum an- 
gustias detrudam, quibus aditus ad omnem 
excellentiam intercludatur. Ouin immo ado- 
lescentibus nostris maxime auctor sum, ut 
severioribus et gravioribus studiis animum 
adiungant; ut ingenuis et humanis artibus 
se penitus immergant, quae sororio quodam 
vinculo continentur. Hinc enim mirus ille 
doctrinarum quasi concentus existit, quem 
in Platone, in Aristotele, in Theophrasto 
apud veteres; in Sarpio, in Verulamio, in 
Cartesio apud recentiores miramur. Ecquis 
enim iure philologum arguat, qui ad com- 
' plures easdemque finitimas linguas mentem 

appellat; qui historiam pariter et geogra- 
phiam et archaeologiam pertractet, seque 
philosophiae et civili prudentiae det exco- 
lendum? Rursus quis mathematicum re- 
prehendat, qui chemiam, qui opticen, qui 
astrologiam, aliasque rerum naturalium di- 
sciplinas velit adire! Nemo sane ista studia 
improbaverit, quae amice coniurant, quae 
intima quadam cognatione tenentur. Ad 
illos spectat oratio mea, qui levioris tantum 
eruditionis appetentes, et vere graeculi (9), 

ad innumera et plane inter se diversa ani- 
mum convertunt; quumque tota complecti 
nequeant, haec divulsa et quasi discerpta 
sic contrectant, ut in omni re tirones ac 
rudes, nullum doctrinae genus habeant 
plane cognitum et perspectum. Hanc qui- 
dem mutilam, decurtatam atque hiantem, 
pene dixerim, doctrinam (quae quanto latius 
patet, tanto infirmius fundamentum et mi- 
nus altas* habet radices), afferre praesertim 
hominibus consueverunt volumina, quae 
specioso encyclopaediae nomine passim 
feruntur. Hinc nimirum mancam illam et 
quodammodo inchoatam rerum cognitionem 
hauriunt ardeliones nostri, qui vafritiem 
pro ingenio, arrogantiam pro sapientia 
ostentant; qui inaniis oppleti, honoribus 
onerati, magnifici atque erecti per ora ci- 
vium incedunt, de nobis veluti triumphum 
ducentes, qui aetatem gravioribus studiis 
intentam agitamus. Neque alium plane 
fructum ex voluminibus illis peti posse, 
quae modo memoravi, cuilibet facile patebit 
consideranti, opera illa, quae iyxvxXioy 
doctrinarum omnium complectuntur, hac 
nostra praesertim aetate ab hominibus ple- 
rumque conscribillari, mercede conductis, 
quos recte cum Tullio (10) operarios ap- 
peUaveris manu celeri atque exercitata. 
Siquidem scriptiones suas non ex cogni- 

tionum thesauro depromunt, quas animo 
penitus imbiberint; sed parabilem ac re- 
pentinam eruditionem ex obvio quolibet 
libro describunt. Quum autem complura 
saepe volumina in arctum sint colligenda, 
quae obiter et passim evolvuntur, tumul- 
tuarium inde opus necessario existit, in 
quo alia brevius, strictius et perfunctorie 
disputantur, alia fusius quam par esset. 
Ibi haud raro inania redundant, res cogni- 
tione dignissimae desiderantur; et doctis- 
simus quisque acrem curam, diligentiam', 
ordinem, perspicuitatem, aptamque rerum 
compositionem requirit {11). Quae quidem 
vitia si in huiusmodi libris- notantur, in 
quibus condendis multi collatis viribus ela- 
borant; quid dicendum si unus, idemque 
ne mediocriter quidem eruditus operi se se 
accingat (12)! Incredibile memoratu est, .Au- 
ditores, quam multa leviter, inconsiderate, 
negligenter in hosce libros congerantur; 
quot absurda in iis passim occurrant, quot 
involuta, incondita, a fide, ab historica ve- 
ritate abhorrentia! Pudet memorare. Audi- 
tores, locorum et personarum nomina cor- 
rupta, tempora perturbata, prava de graecis, 
de latinis scriptoribus iudicia, quos indocti 
isti voluminum sutores, nisi fando, nun- 
quam cognovere; plane ut ea legentes, in 
orbem imaginarium quasi delati videamur. 

Neque rei exaggerandae causa haec a me 
finguntur, Auditores; quum exemplis uti 
liceat, si maxime velim, praesentibus et 
vivis. Sunt in oculis nostris haec librorum 
portenta. Evulgantur in hac ipsa urbe (13), 
quae tales olim praestigias aversata, gravio- 
ribus doctrinis et artibus dedita ferebatur. 
Et quo acrior animo nostro dolor inure- 
retur, teterrima haec labes sacras etiam 
disciplinas nuper invasit. Sacerdotes et 
ephebi in spem religionis adolescentes, non 
ex integris fontibus Sane torum Patrum^ 
quos vocant, germanam sapientiam hau- 
riunt. Seculi ingenio indulgentes, ponde- 
rosa Hieronymi, .Augustini, Tertulliani vo- 
lumina exhorrescunt; et breviorem et com- 
pendiariam viam ingressi, ad libros adeunt, 
qui gravissima et difficillima quaeque ad 
Christianam doctrinam pertinentia, incre- 
dibili levitate, ne dicam arrogantia, expe- 
diunt (14). Dolendum id quidem, homines 
quos et severiore disciplina fingi, et labo- 
rum perfunctione exemplo ceteris praeire 
deceret, non abundantissimos scientiarum 
amnes, sed tenues quosdam rivulos con- 
sectari! Utinam vero praepositi alumnis sacri 
ordinis regundis ingruentem pestem a nobis 
avertant, quae infandam religioni perniciem 
minitatur! Si enim exigui multarum doctri- 
narum haustus homines faciunt impudentes, 

arrogantes, in verba proiectos, quid fiet 
ubi haec vitia animos illorum inficiant, quos 
oporteret in omni vita pudore et modestia 
ceteris praelucere? 

lam quispiam fortasse ex vobis cur, in- 
quiet, tanta verborum asperitate .libros car- 
pis, quibus ab encyclio doctrinarum nomen 
est factum? Nonne puerilis institutio, quae 
hodie apud quasdam gentes invaluit, in 
tanta disciplinarum varietate versatur, ut 
adolescentes ad innumera distracti haud 
aliter ferme afficiantur, ac si dedita opera 
animum ad encyclopaediam adverterent? 
Quorsum demum spectant delibata, iam inde 
a scholis primordiorum, historia naturae, 
mathesis, physica, geographia, historia ci- 
vilis et litteraria, grammatica graeci, latini, 
itali, gallicique sermonis; quibus accedunt 
musica, pictura, gymnicae et militares exer- 
citationes, aliaque complura, in quibus ela- 
borare permagnum esset vel confirmatis 
aetatibus? Fateor equidem. Auditores hu- 
manissimi, quasdam scholas, abhinc aliquot 
annos, ea studiorum ratione esse vitiatas, 
quae planissime redolet, 

lamque millies (15) memini haec portento- 
sissimae disciplinae commenta me acerbius 
insectari, quae studiosorum ingenia detinet 
atque obruit. Huius nimirum multifariae 
disciplinae propugnatores gloriosam illam 

sophistarum nationem mihi referre viden- 
tur, qui * Graecorum litteras et mores pa- 
riter labefactarunt. Optandum autem foret, 
alter Socrates suhito existeret^ atque acer- 
rimum hisce nebulonibus bellum indiceret, 
qui, haud aliter ac veteres illi sophistae, 
arrogantibus sane verbis, omnia docere se 
profitentur, quae ad humanum ingenium 
excolendum pertinent! Vix credibile dictu, 
quot quantaque damna ex hoc quasi revivi- 
scentium sophistarum instituto in alumnos 
redundent, qui in illorum disciplinam mit- 
tuntur. Namque praeterquamquod solidae 
germanaeque doctrinae prorsus expertes ex 
huiusmodi ludis adolescentes dimittuntur, 
insolens quoddam severioris disciplinae fa- 
stidium, tantaque ipsius inertiae dulcedo 
illorum animos subit, ut gravioribus curis 
impares, socordia et desidia consenescant. 
Huc nimirum evadet impotens illa libido 
nova quotidie moliendi, et discentes ad 
plura, quam par sit, distrahendi, tum prava 
studiorum ratione, tum vero libris propo- 
sitis, quos ab universae doctrinae ambitu 
nominamus. Progeniem dabimus (utinam 
falsa vaticinatus ferar) effetam, inertem, 
arrogantem, gloriosam, quae huic seculo 
ad occasum vergenti notam turpitudinis 
inuret. 

Cupio, Auditores, non obtundere vos hac 

3 

oratione quae nihil ferme sentiens ad que- 
rimonias declinavit. Ut autem lis, quae 
hactenus dicta sunt, maius ex sapienti ssimi 
hominis auctoritate pondus accedat, atque 
vobis persuasissimum "feit, nimia studiorum 
diversitate mortalium animum non colorari 
sed intici, ne gravemini. Auditores, in ipso 
orationis, exitu, mentes vestras advertere 
ad L. Annaeum Senecam, quem si minus 
verborum elegantia atque ornatu, at gra- 
vitate, acumine et veritate sententiarum 
primas tulisse inter doctissimos Romano- 
rum dicere non dubitaverim. Hic igitur dd 
Lucilium suum scribens: « illud, aiebat, 
« vide, ne ista lectio auctorum multorum, 
« et omnis generis voluminum habeat ali- 
« quid vagum et instabile. Certis ingeniis 
« immorari et innutriri oportet, si velis 
« aliquid trahere, quod in animo fideliter 
« sedeat. Nusquam est qui ubique est. 

« Vitam in peregrinatione exigentibus hoc 
« evenit, ut multa hospitia habeant, nullas 
« amicitias. Idem accidat necesse est his, 

« qui nullius se ingenio familiariter ap- 
« plicant, sed omnia cursim et properanter 
« transmittunt. Distringit librorum multi- 

0 tudo Fastidientis stomachi est multa 

« degustare; quae, ubi varia sunt et diversa, 

« inquinant, non alunt. Probatos itaque. 
« semper lege : et si quando ad alios diverti 

«libuerit, ad priores redi (16) Lectio 

« certa prodest, varia delectat. Qui quo 
« destinavit pervenire vult, unam sequatur 
«viam, non per multas vagetur: non ire 
« istud, sed errare est (17). » 

Haec quidem Senecae praecepta velim 
animis vestris tam penitus insidere. Ado- 
lescentes lectissimi, ‘ut nunquam excidant. 
Hoc documentum vestrae erga me volun- 
tatis etiam atque etiam vehementer peto, 
ut, quum corpore a vobis abero, neque 
vestras mihi aures iam dabitis, vobiscum 
ipsi" identidem reputetis, hoc a me saepius 
fuisse inculcatum: doctiunae principatum 
IIS TANTUMMODO DEFERRI, QUI MULTUM, NON 
MULTA LE&ERINT. 



ADNOTATIONES. 



(I) Vide sis: Thomae Vallaurii De Libris Aniko- 
togicon Acroasis facta studiis auspicandis Literarum 
Latinarum in R. Athenaeo Tanrinensi iiil. Cal. de- 
cembr. An. M. DCCC. LXy. Ang. Taurinorum, ex 
ofiBcina Asceterii Salesiani, An. M. DCCC. LXV. in*8°. 

(9) De Institutione Oratoria, il, 8, 6. 

(3) De Oratore, I, 6. 

(4) Epist. ad familiares vil, 3. 

(5) Decessit Calusius Augustae Taurinorum, nen. 
April. An. M. DCCC. XV. 

(6) Cap. Lxxvi. 

(7) Calusii opera pleraque extant in Actis Tauri- 
nensis Societatis scientiarum finibus proferendis. 

(8) Cf. Caroli Boucheroni de Thoma Valperga Ca- 
iusio. Aug. Taurinorum excud. Chirio et Mina, An. 
M. DCCC. XXXIll, pag. CLXXVIlI. 

(9) Grammaticus, rhetor, geometres, pictor, aliptes 
Angnr, schoenobates, medicos, magus; omnia novit 
Graeculus esuriens : in coelum iusseris, ibit 

D. I. Invenal. Sat. iil, 76 et seqq. 

(10) De Orat. I, 18. 

(II) • L’homme de monde, qui ne pent ni ne veut 
« rien approfondir, pourrait consulter V Encyclopidie 

• sor toute espece de sujets. Qnant au savant, ou a 

• rhomme speciai, il y trouverait aussi ce qui lui est 
f necessaire dans tous les genres, excepti dans eelui, 
« doni il a fail son uffaire personnelle, et pour lequel 

• il n’a pas besoin de recourir a un dictionnaire 

• La Science proprement dite ne profite guere de ces 
I travanx. » — Lbs encyclopEdistes, leurs travaux, 
leurs doctrines et leur influence par Pascal Dcprat. 
Paris, Pourpart, Devyl et Comp. 1866 (pag. 105 et 8). 

(13) • Le cadre est trop vaste poor un seni esprit; 
c un grand nombre y suffit a peine. II faut une legion 
« d’ecrivains pour faire une Encyclopedie. « Dcprat, 
pag 9. 

(|3) In librorum numerum, qui studiis Italorum 
maxime officiunt, opus .referre non dubitamus, quod 
inscribitur: Noova Enciclopedia Popolare Italiama, 
ovvero Dizionario generale di scienze, Utlere, arti, ecc. 
Opera compilata suile migliori in tal genere^ ingleti^ 
tedesche e francesi, colV assistenza e coi consiglio di 
sciemiati e letlerati italiani. Torino, dalla Unione 
Tipografico-Editrice, 1856 e seg., in-4°. 

(14) Hniusmodi libris improbatae lectionis adnume- 
randum sane opus, cui titulus: Enciclopedia del- 
l’Ecclesia8TICO compilata dalVahbate Eincenso d^A- 
vino. Torino, Pietro di Giacinto Marietti, 1864 e seg., 
in-4°. Quoniam vero D' Avinus e vivis nuper ex- 
cessit, quin ultimam operi manum imponeret, optan- 
dum foret, nequis ex nostratibus defuncti neapolilani 
scriptoris muneri vicarius succederet. Qui aliter fa- 
ciat, hunc stadiis nostris male consulere pronuntia- 
mus 

(15) Vide in hanc rem Thomae Vallaurii Orationem 
De Vitiis in puerili institutione vitandis, iam septies 
evulgatam atque italice redditam; praeterea praefa- 
tiones complures ad latinos scriptores passim editos; 
postremo Novelle, etc. , etc. 

(16) Epist. il, 1, 

(17) Epist. XLV, 1. 



Digitizca by GOogl 



DE ELENCHIS 

RERVm IN SCHOLIS TRADENDARVffl 

ACROASIS 

FACTA Illi. CAL. DECEMBRES AN. M. DCCC. LXmI. 



.Auditores humanissimi, 



Equidem nescio, .Auditores, quonam fato 
fieri dicam, ut quae res prima fronte mor- 
talium commodis consulere et servire vi- 
dentur, maximum iis detrimentum et per- 
niciem saepenumero importent. Unde iam 
illud manat, haud ita facile nova molien- 
tibus esse acquiescendum, neque nova de 
ma.ximis rebus consilia esse arripienda, nisi 
prius eventu fuerint comprobata. Praestat 
enim optima in aliud tempus differri, quam 
praepropera festinatione in deterius forte 
bona mutari. Itaque iam metuo, Auditores, 

quo res tandem nostrae sint evasurae, quum 
immoderatam libidinem reputo omnia pe- 
nitus novandi, quae pertinent ad receptam 
publice studiorum rationem. Nimirum iam- 
diu hic mos invaluit, ut altero aut tertio 
quoque anno, novis legibus dictis de pue- 
rili institutione, veteres abrogentur; ut in^ 
scholis ordinis secundi adolescentes nostri 
modo a classicorum scriptorum voluminibus- 
avocati, ad res mathematicas et physicas 
detrudantur: modo latinis litteris tantum- 
modo delibatis, toti sint in graecis exco- 
lendis; hisce vero mox praetermissis, eodem 
regrediantur, a quo paullo ante fuerant 
abstracti; plane ut nullo certo rerum modo 
servato, omnia in scholis passim mutari ac 
misceri videamus. Quid dicam de athenaeis, 
ubi modo auctis, modo imminutis magi- 
steriis, altiores disciplinae per vices iacta- 
tae, vel in altum provehuntur, vel in te- 
nebras depressae ferme conticescunt? lam- 
diu est cum in hoc pistrino vivimus: a quo 
optandum, ut tandem aliquando eripiamur. 
Ad me quod attinet. Auditores humanissimi, 
solemni hoc die ad meum munus pensum- 
que me revoco, unum aliquid notandi ex 
iis, quae optimae adolescentum nostrorum 
institutioni haud parum officere arbitror. 
Sunt nimirum qui studiis nostris egregie 
consultum credant, si quosdam 

digerant, quibus res in scholis tradendae 
singillatim et minutius adeo praestituuntur, 
ut ab iis, ne latum quidem unguem, li- 
ceat doctoribus recedere. Longe alia mihi 
mens est. Auditores; vosque facile mihi 
assensuros confido, postquam confirmavero, 
huiusmodi elenchis, quasi totidem impe- 
dimentis, ingenia obrui et detineri, propte- 
rea quod docentium inertiae suffragentur,, 
discentium socordiam et ignorantiam fo- 
veant, postremo planiorem viam ardelioni- 
bus sternant, qui ineptissimos quosdam 
libellos in usum scholarum evulgando, 
quaestui servire unice consueverunt. 

Constat inter omnes, qui sollerter et di- 
ligentissime de erudiendis iuvenibus prae- 
ceperunt, neminem posse docentis officio 
strenue perfungi, nisi diutino et perpetuo 
studio ingenium subigat, neque in illam 
unam doctrinae partem elaboret, quam se 
instillare auditoribus profitetur; sed omnia 
quae sunt eius operis teneat, etiam siqua 
discentibus non sint tradenda. In doctore 
enim opus est ex interiore , perfecta et 
plena rerum cognitione redundet atque ef- 
fiorescat dicendi copia. Praeceptori, cui sit 
haec ampla supellex, complura sponte et 
ex reposito velati thesauro se se docenti 
offerent; et vel subitae illius dictiones or- 
dine, perspicuitate, aptaque rerum compo- 

si tione commendantur. Atundenam, quaeso, 
.Auditores, illam hauriet praeceptor alacri- 
tatem, quae laboris molestiam devoret, 
inertem animum impellat, afflictum erigat, 
languentem reficiat? Nimirum vel praemia 
illustrioribus proposita, vel gloriae aculei, 
vel demum necessitas ingeniis iniuncta, 
nova quotidie perdiscendi, maximum sunt 
docentibus studiorum incitamentum. De 
praemiis dicere supervacaneum plane ar- 
bitror. Non sunt huius temporis. Gloriae 
morsibus perpauci , iidemque nobiliores 
animi afficiuntur, quos Deus ex hominum 
grege sapienter exemit. Restat necessitas, 
quam Summus studiorum Curator prae- 
ceptoribus prudenter imponat, nunquam 
partis acquiescendi, ut ad claram doctorum 
hominum famam progrediendo perveniant. 
Sed de hac necessitate iam actum est, Au- 
ditores, ubi res in schola tradendae certis 
quibusdam cancellis circumscribuntur, extra 
quos nunquam egredi doctores teneantur. 
Natura humani ingenii fit, ut otio indul- 
gentes in ipsa ignavia capiant voluptatem, 
atque in angusto quodam doctrinae am- 
bitu libentissime conquiescant. Recte igitur 
elenchos illos rerum tradendarum vincula 
di.xeris, quibus constricti docentes in turpi 
inertia consenescunt. Postquam vero iner- 
tiam docentium aliquandiu passus eris, et 

- consuetudo animis illorum callum obdu- 
xerit, frustra lentos castiges atque incites; 
mos in naturam vertit; ingenii igniculi 
sic restinguuntur, ut in rebus vel levissi- 
.mis nunquam illius lumen appareat. Nil 
mirum igitur, si iuvenes, qui ex elegan- 
tiori nostra disciplina haud poenitendos 
fructus perceperant, nobisque spem affe- 
rebant, fore ut vetus Italiae decus in lit- 
teris aliquando tuerentur, postquam ali- 
quot annos sisyphio huic labori adsueve- 
runt, idem perpetuo saxum volutandi, mo- 
lesti operis pertaesi, aliunde quam ex 
libris solatium animis petant. Utar hic. 
Auditores, liberta,te, quam diuturnus mihi 
rerum usus, ad tribuit; idque tandem pe- 
ctore expromam, quod iamdiu me sollici- 
tat angitque vehementer. Sunt in gymna- 
siis nostris, sunt in lyceis plurimi docto- 
res, qui nulla- commentatione atque medi- 
tatione parati, quotidie ad instituendos 
adolescentulos sic accedunt, ut inordinata, 
indistincta, inania et nihil profutura ex 
tempore effutiant. lidem vix cum e schola, 
tamquam ex ergastulo evolarunt, ab omni 
cura et labore vacui, libere expatiari atque 
ad omnem animi remissionem ludumque 
descendere consueverunt; plane ut instar 
miraculi sit, siquem ex illis domi offendas < 
aut librorum lectioni, aut lucubratiuncu- 

lae intentum. Si forte cessantes, genioque 
suo indulgentes amice ad laborem horte- 
ris, dum viget aetas, dum animus valet; 
quid nobis erit boni, confestim respondent, 
si nos totos in litteras abdamus, si aeta- 
tis florem patiamur magna animi conten- 
tione flaccescere? lam satis superque stu- 
diis dedimus, quando eandem semper in- 
cudem tundere iubemur; quin ulla spes 
nobis tandem eluceat vincula revellendi, 
quibus in schola coercemur. Huc nimirum. 
Auditores humanissimi, huc demum reci- 
dunt infelicissimi illi rerum tradendarum 
elenchi, veluti iugum, docentium cervicibus 
impositi! Neque haec a me rei amplifi- 
candae causa in medium adferuntur. Quin 
et mihi vel citra veritatem dicenti omnes 
plane assensuros spero, qui iuxla mecum 
sciant, quam perfunctorie officii sui partes 
impleant magna doctorum pars, ad sterilis 
atque invisae disciplinae taedium damnati. 

At dicet aliquis. Ecquid tandem vetat, quo- 
minus praeceptor, postquam iniunctum sibi 
munus impigre obierit, ad alia transgre- 
diatur, quae rei novitate audientium ani- 
mos teneant, et docentem ipsum recreent 
atque ad acrius studium impellant? Plu- 
rima sunt, .Auditores, quae huic rei moram 
atque impedimentum adferant. Sed unum 
ex omnibus maxime commemorabo, quo, 

veluti compede, velint nolint, detinentur 
doctores. Lege nimirum cautum est, ut 
adolescentes, qui disciplinae causa in lycea 
et gymnasia nostra conveniunt, exeunte 
anno > illius tantum doctrinae specimen 
dent, quae elenchis continetur, quos supra 
memoravimus: si ab hisce forte discesseris, 
ne verbum quidem respondere teneantur. 
Hic fingite iam vobis animo praeceptorem, 
qui alacrior quam ceteri, ad ea tractanda 
progrediatur, quae non est iussus. Disci- 
pulos animadvertet suos aliud agentes , 
oscitantes, mussitantes, postremo refracta- 
rios et contumaces. Quam quidem discen- 
tium contumaciam mirum in modum fo- 
vebit mos nuperrime invectus, ut studiosi 
non apud magistros suos Ingenii vires et 
partam sibi doctrinam periclitentur, sed 
apud certos quosdam viros ad id delectos, 
qui non spectatores, non testes fuerunt 
diligentiae aut negligentiae illorum, de 
quibus iudicium sunt facturi. 

lamque a doctoribus, nihil ferme sentiens 
ad discipulos declinavit oratio mea, de 
quibus me altero loco dicturum statueram. 
Hic vero testes idoneos et amplissimos ap- 
pello non vos tantum, qui adolescentulis 
erudiendis operam impenditis, sed omnes, 
quotquot ubique estis, patresfamilias, qui- 
bus liberorum ingenium et mores perspecti 

esse consueverunt. Quot sunt, quaeso, pueri, 
quos ad eas res perdiscendas liceat impel- 
lere, quarum nullum specimen sint ali- 
quando daturi ? Elenchos rerum, quas me- 
moriae mandare iuhentur, mordicus tenent 
improbuli nostri. Ad hos, tamquam polypi 
ad scopulum, firmissime adhaerescunt, ne- 
que ullis conditionibus eos inde revellas. 
Hosce elenchos ob oculos habent dictante 
magistro, ab his non discedunt, cum dictata 
decantant domi; ad hos respiciunt, quum 
partes dicunt in schola; horum carmen, 
vel inter ludendum, memorant; postremo 
elenchi iis sunt veluti' tabula, quam arri- 
pientes, se e quolibet naufragio enataturos 
sperant. Neque id mirum. Quotum enim 
quemque puerorum nostrorum invenias, 
qui doctrinae studiis unice captus ad placitae 
disciplinae magistrum se conferat? Alii in 
auditoria ventitant a parentibus coacti , 
paedagogo usque ad gymnasii limina comi- 
tante. Alios trahunt condiscipulorum ille- 
cebrae, quasi ad pilam, ad talos, aut ad 
alium quemlibet ludum itantes. Plerique 
huc tantummodo spectant, ut exacto quo- 
que anno, e schola in scholam, veluti de- 
curso stadio, progrediantur. Hoc autem se 
certo consecuturos confidunt, si modo res 
in elenchis propositas vel leviter attigerint. 
Quae quum ita sint, vix credibile memo- 

ratu est, quo tandem evadat lasciviens ista 
puerorum turba. Quid nostra, inquiunt, 
quid refert, iam inde ab ineunte anno scho- 
lastico illis operam dare, quae sat erit sub 
anni exitum didicisse?^ Post aliquot men- 
ses, quae animo vel diligenter imbiberis, me- 
moria excident; rursusque, iterata lectione, 
opus erit eadem illa pervolutare, in quibus 
antea elaboraveris. Nonne igitur satius, 
genio, quoad licet, indulgere, quam nos 
ipsos labente anno, tamquam in pistrinum 
aliquod compingere, ubi eadem usque re- 
tractemus ? Ouemadmodum vero adolescen- 
tulis, nisi in litteris vivant, alia necessario 
sunt quaeritanda, in quae omnes curas et 
cogitationes conferant ; iam facile nobis 
licet assequi coniectura, quo tandem nostri 
se convertant, ubi a gravioribus studiis 
recesserint. Omnis generis lusionibus, vel 
laboriosis delectati, in iis toti sunt; non 
hortationibus, non obiurgationibus inde il- 
los deterreas. Neque erit cur mireris, si pue- 
rum videas gymnasticas exercitationes vel 
cum dolore, scholasticae quieti praeoptan- 
tem. Puerorhm animi sibi relicti, motus 
vel incompositos, clamores, cursum, turbam, 
ludicra certamina poscunt. Fateor equidem, 
Auditores, haec omnia conferre ad corporis 
firmitatem et robur. Neque huiusmodi 
exercitationibus omnino repugnaverim, qui 

non tam doctus, quam expertus sciam, ve- 
getum ingenium in valido pectore ut plu- 
rimum vigere, animumque integris corpo- 
ris sensibus quodammodo virere. Sed mo- 
dum tamen hac in re servandum- censeo, 
ne nimia corporis cura mentem obruamus ; 
quando non athletis solum, aut operariis, 
aut militibus, sed doctis quoque et sapien- 
tibus viris indiget res publica, qui non 
palaestra, sed umbratili exercitatione pa- 
rantur. 

Quamquam- video, nobis adhuc esse cur 
laetemur, si pueri nostri per infelicissimos 
illos elenchos a scholis abalienati, in illa 
potissimum incumbant, quae hactenus me- 
moravimus. Multo sane deteriora sunt, ad 
quae pueri adeant, quos elenchis rerum 
discendarum unice intentos severior stu- 
diorum disciplina non constringat. Pudet, 
Auditores, ea referre, quae saepe a paren- 
tibus aut magistris audivi, qui iuxta me- 
cum rationem studiorum, abhinc aliquot 
annos invectam, lamentabantur. Adolescen- 
tuli imberbes, quos deceret adsidua opti- 
morum scriptorum lectione ftientem for- 
mare, iudicium acuere, animum augere, 
frivolis quibusdam milesiarum fabularum 
narrationibus dies fallunt, turpissimas hi- 
storias evolvunt peccare docentes, obscenis 
imaginibus intempestivas cupiditates fovent. 

postremo pravis opinionibus imbuti, malis 
moribus depravati, ingenii vires a natura 
datas frangunt, atque effetum corpus tra- 
dunt confirmatae aetati, a qua optimorum 
fructuum proventum expectare licuisset. 
Hinc, Auditores, hinc acerrimi dolores ma- 
nant, quos plurimi patres perferunt; haec 
sunt, quae lacrymis saepe matres conficiunt; 
hoc fonte praesertim derivantur familiarum 
acerbitates, luctus, eversiones. 

Neque vereor, ne cui forte verbis rem 
exaggerare et tragoedias, uti aiunt, in nu- 
gis agere videar. Quotquot enim persuasum 
habent, ingenerari hominibus mores non 
tam ab ipsa natura, quam a disciplina cui 
a pueris adsueverint, in sententiam meam 
facile ituros confido. Equidem, quamdin 
vita suppeditabit, omnes homines quibus 
puerilis institutionis cura est demandata, 
etiam atque etiam vehementer hortabor, 
ut gravioribus studiis adolescentulorum 
animos detineant, neque per desidiam illos 
torpere patiantur. Desidiae autem et lan- 
guoris causam pueris adferre certos illos 
rerum in scholis tradendarum elenchos 
multis iisdemque validissimis argumentis 
videor confirmasse. 

Utinam vero docentium inertiae et disci- 
pulorum inscitiae tantummodo faveret in- 
felicissima haec studiorum ratio, quam 

4 

hactenus’ sum insectatus! Utinam hisce fi- 
nibus ac terminis mali labes se contineret I 
At lange latius manat, quam homimxm 
vulgus opinetur. Ex huiusmodi elenchis, 
veluti ex impurissimo fonte, redundavit 
inepta quaedam sciolorum cohors, quibus 
summa boni est ingentem pecuniam in 
'loculos demittere. Homines isti cupidissimi, 
ore hiante, pene dixerim, in elenchos in- 
volant publica auctoritate decretos, arri- 
piunt, oculis devorant; iamque manum 
calamo admoventes, festinanter, incuriose 
librum conscribillant, qui parabilem scho- 
lis nostris facilemque doctrinam proponat.- 
lam ipsi coniectiira perspicitis. Auditores 
humanissimi, quot virtutibus niteant, et 
quantum comhiodi adolescentulis nostris 
afferant huiusce generis libelli, quos minuti 
et angusti homines, in quaestum proiecti, 
veluti ex tempore fundunt. Frustra hic or- 
dinem, perspicuitatem, aptam verborum 
proprietatem, postremo commodam brevi- 
tatem quaeras. Sed quid ago. Auditores? 
lam toto caelo errare me sentio, quum 
brevitatem ab hisce scriptionibus abesse 
conqueror. Quin huc potissimum spectare 
mihi videntur scholasticorum libellorum 
conditores, ut quam brevissime rem expe- 
diant. Iamque eo ventum est, ut maximam 
virtutem in maxim^ brevitate positani ar- 

bitrentur, qua et discentium inertiae suf- 
fragari et marsupio suo prospicere consue- 
• _ . verunt. Quum enim non unus aut alter, 

sed multi ad inhonestum hunc quaestum 
certatim se conferant, iam alius alium oc- 
cupare, et lihellum minoris quaih ceteri 
vendere studet, quo facilius mercem extru- 
dat. Quo factum est,, ut nonnulli, po- 
tiusquam librum, breviarium scribant, in 
quo res per summa tantum capita deli- 
bantur. Quemadmodum vero, nullum ava- 
ritia patitur modum; ita vix credibile ^ . .• 

dictu est, quot quantaque moliantur sordidi < 
illi nostri, ut socios et consortes laboris ■ ; . • 
sui antecapiant. Mira fortasse commemo- 
rabo, quaeque humanam fidem videntur. 
excedere. In medium tamen^-proferain, tum 
quod iiiratissimos auctores habeam, tum 
vero quod rei publicae "maxime intersit . " 
meritam turpitudinis notam iis inurere, 

-i ' •qui cogitationes suas in res tdm humiles '’; 

- ’ i abiiciunl.. ■ . ' . ’ ‘ 

• ' Constat inter omnes, elenchos rerum in 

scholis tradendarum, antequam arte gut- 
tembergia^ evulgati in docentium et disci- 
pulorum manus veniant, secreto adseryari 
a certis quibusdam hominibus, qui sunt ab 
actis Summi studiorum Antistitis. Iam vero 
ardeliones illi nostri, qui toti sunt in con-- 
dendis libellis, quos studiosis obtrudant. 

quasi canes venatici odorantur omnia et 
pervestigant, usque donec latibulum dete- 
xerint, ubi exoptata praeda delitescit. Quam 
vixdum aucupati, hoc sagacitatis atque ala- 
critatis suae praemium ferunt, ut, ubi 
* primum elenchi" ex officina libraria prodi- 
bunt, postero die mane, ante tabernas bi- 
bliopolarum iam claris litteris proscribatur 
subitarium opusculum ad elenchorum 
normam exactum. Vos ridetis, adolescen- 
tes lectissimi, istorum hominum vafritiam 
ac sordes, qui impudenter impudentes in al- 
bum litteratorum se referri etiam postulant. 
Riderem et ipse. Auditores, nisi rei foe- 
dissimae per se, adiectam indignitatem vi- 
derem; tales videlicet nebulones, claris haud 
raro honoribus'ti ommendatos, et civium 
observantiae propositos. 

Verum haec lucri scabies, qua homun- 
ciones nostri tentantur, eo interdum per- 
venit, ut longius iam progredi non posse 
videatur. Nimirum ex illis, quibus cura 
elenchos digerendi fuit publice demandata, 
fuere nonnulli tam malo ingenio pravoque, 
ut nulla commodi aut damni habita ra- 
tione, quod in studia nostra esset redun- 
daturum, de industria absurdum ac prae- 
posterum rerum ordinem sequi non dubi- 
tarent. Quo facto huc omnino spectabant, 
ut quos libros ante illud tempus alii stu- 

diosis proposuissent, ex discentium mani- 
bus excuterent, utpote a novis elenchis 
abhorrentes, ad quorum praescriptum omnia 
essent in scholis tradenda. Nec defuere, 
quibus pudor non fuit pro elenchis scho- 
lasticis indices libellorum proponere, quos 
ipsi multo ante exarassent, ut horum neces- 
sitatem adolescentibus nostris, volentibus, 
nolentibus imponerent. Hic vero. Auditores, 
si esset gravitatis meae, si per loci aucto- 
ritatem liceret, vos ad hilaritatem sane 
traducerem, astutiam, dolos, machinamenta, 
labores vobis memorando, quibus ardelio- 
nes nostri nituntur, ut libellos suos di- 
strahant. luvabit tamen illos spectare, huc 
illuc cursitantes, festinantes, ut opellae 
suae exemplaria, arido modo pumice expo- 
lita, dono deferant Curatoribus studiorum, 
eorumque patrocinio se committant. Operae 
pretium est illos videre, dum supplices 
manus tendunt ad scriptores ephemeridum, 
et laudes efflagitant, quibus gratiam apud 
credulam turbam consequantur. Reos dice- 
res, iudicis misericordiam blandissima ora- 
tione, demisso vultu aucupantes. Nec te- 
mere, Auditores, hoc mihi verbum ex ore 
excidit. lure optimo reos appello impu- 
dentiae, quod illa aggrediantur ad quae 
natura non sunt comparati, nec diligens 
adhibita est praeparatio' reos ambitus, quo 

ad omneDi humilitatem se prosternunt; 
reos avaritiae, qua, rebus suis, potiusquam 
studiorum commodo prospiciunt : 'r e o s de- 
mum pessimi exempli, quo abhinc aliquot 
annos liberalis adolescentum institutio in 
disciplinam sordidi quaestus abire visa est. 

Quae quum ita sint. Auditores, hoc tan- 
dem elenchis rerum in scholis tradendarum 
acceptum referimus, ut docentium pariter 
ac discentium commodis officiant, et gymna- 
sia nostra iam pro tabernis vulgo habean- 
tur. Neque tamen velim, sublatis elenchis, 
de quibus hactenus dictum est, magistros 
in scholis lege omni solutos ad arbitrium 
f^docere. Optimum factum arbitror, certam. 
' quamdam studiorum rationem proponi. Sbd 
liceat prudentissime cuique a communi 
praescripto pro opportunitate recedere. 
Absint praesertim minutissima illa, quibus, 
quasi vinoulis, doctoris libertas, indignum, 
constrictsc /tenetur. Libertatem conclamat 
populus' in foro; libertatem sibi vindicant 
populares oratores in legibus ferendis; li- 
bertatem sibi quisque petunt cives; liber- 
tatem litterati homines in scriptionibus 
suis evulgandis; libertatem mercatores in 
commerciis : libertatem et ipsi postulamus 
in docendo. Ecquid enim tandem causae 
erit, quamobrem doctores in magisterio 
suo, aequo iiire cum reliquis civibus non 

habeantur ? Equidem persuasum habeo , 
Auditores , abrogatis elenchis rerum in 
scholis tradendarum, omnino futurum, ut 
liberaliores disciplinae magis evalescant, et 
doctores ex mortiferis, pene dixerim, ser- 
vitutis tenebris in vitalem libertatis lucem 
sibi tandem emergere videantur. 

Lectores praemonuisse 
sufficiat, me, dum in Ger- 
H| manos invehor, tum in Oratione in- 
sequenti, tum io Adnotationibus, quibus 
Ritscbelianae atque Hertzianae con- 
tumeliae refutantur, tum vero in 
Appendicula, in qua Ritschelium ar^uo 
de prava scribendi ratione, non de 
Germanis in universum lo- 
qui, quorum plerosque mi- 
rifice observo et colo, sed 
de audacioribus quibusdam, qui sine 
modo modestiaque Italos insectantur, 
aut in litterarum latinarum disci- 
plina rebus novis potius quam ve- 
ritati studere consueverunt. 

LITTERARVM LATINARVM 

AD GERMANORVM RATIOAEM EXACTA 



ACROASIS 



PACT4 Yl. CAL. DBCKMBE. AK. M, DCCC. I.XYIII. 



.-f. 

Auditores humanissimi. 




Fuit tempus, nostra etiam memoria, quo 
Itali, praesertim vero Subalpini, vatiniano 
odio in ea ferebantur, quae a germanico 
fonte profluxissent. Neque solum rerum 
publicarum formam, leges, instituta, alia- 
que id genus iure optimo aversabamur, 
quae libertatis minuendae causa in Italiam 
Germani intulissent; at illa ipsa, quae ad 
artes, ad commercia, ad vitae commoda 
provehenda prudenter excogitassent , nos 
nescio quid mali in omnibus suspicati, 
quae Germaniam redolerent, fastidiose ac 

funditus repudiare solebamus. lamque eo, 
ventum erat, ut vel in re litteraria, quid- 
piam a Germanis profectum esse negare- 
mus , quod Italorum ingeniis salubre ac 
frugiferum videretur. Qua quidem in re, 
etsi inique agi cum nobilissima gente vi- 
debam, quae maximis laboribus praeclarum 
in litteris nomen est assecuta; aequo tamen 
animo patiebar, quod spes me tenebat, 
fore ut cives mei peregrinitatem perosi, 
rebus suis impensius studerent, neque a 
maiorum institutis recederent. Id enim alte 
mihi est persuasum. Auditores, inter lo- 
corum naturas plurimum interesse; suum 
unicuique populo ingenium, suos Qt pecu- 
liares mores ita esse a natura ingeneratos, 
ut, nisi magno incommodo et detrimento, 
ad aliarum gentium consuetudinem non 
deducatur. Eadem plane ratione, qua her- 
bas saepe atque arbores, ex suo in alienum 
. solum translatas, aegre convalescere, minus 
laetas provenire, tandem vero tabere et 
radicitus exarescere videmus. At verbis dici 
non potest, quanta de spe abhinc aliquot 
annos deciderim! Namque ut absurdum 
morem praetermittam, qui ex germ^inicis 

scholis iamdiu ad nos venit, in plura ea- 

% 

demque diversa studiosos distrahendi, nun- 
quam desinam lamentari nuperam quan- 
dam Italorum libidinem, qui student litte- 

rarum latinarum disciplinam ad Germa- 
norum rationem exigere. Ut autem pateat, 
in promptuque sit omnibus, inconsultam 
hanc studiorum rationem iure meritoque 
a me improbari, optimum factum arbitror, 
nonnulla praefari de Germanis, qui hac 
nostra tempestate, aut paullo superiore me- 
moria , animum suum ad latinas litteras 
appulerunt. 

lam primum omnium. Auditores huma- 
nissimi, magnas gratias agendas, maximas 
semper habendas existimo doctissimis Ger- 
manis, quorum opera et industria latino- 
rum scriptorum codices, manu exarati, in 
omnibus ferme bibliothecis diligentissime 
fuerunt perquisiti, excussi, pertentati, atque 
improbo sane labore alii aliis collati, ut 
menda tollerentur, quae in illos aut iniu- 
ria temporis, aut librariorum ignorantia 
irrepsissent. Libens profiteor, optime 'de 
latinis litteris meritos esse praestantissimos 
Germanos, qui totum ferme aut grande vi- * 
tae spatium in uno aut altero scriptore ex- 
purgando insumere non dubitarunt. Addo 
etiam. Auditores, omnino esse cur Italos 
pudeat, propterea quod Germani, omnia 
sagacissime odorati et pervestigantes, ma- 
gnos saepe doctrinae thesauros excuderint, 
qui in tabulariis nostris penitus abstrusi 
atque ignorati laterent; plane ut multa 

J * ' * . 

praeter omnium expectationem , el divink 
quasi virgula extiterint, quae ad historiam 
vetustioris aevi illustrandam, aut ad inte- 
riores et reconditas litteras pertinerent. 
Nec meritas praesertim Theodoro Mommse- 
nio et Friderico Ritschelio laudes invidebo, 
quorum alter plurimos litteratos lapides, 
memoria nostra , in lucem evocavit , . qui 
passim apiid Italos in tenebris delitescerent 
aut segnius negljgerentur ; praeterea sub- 
alpinis archaeologis praeivit in adulterinis 
quibusdam titulis repudiandis, quos aut lo- 
sephus Meyranesius, aut alii ex nostratibus 
ad libidinem confinxissent (1). Alter vero epi- 
graphica priscae latinitatis monumenta e- 
vulgando, multa sollerter emendat, in qui- 
bus superiores archaeologi, aut per inscitiam • 
rerum et temporum, aut. per incuriam pec- 
carunt. Si autem de re grammatica sermo 
sit, vivet per omnem memoriam eruditissi- 
morum Germanorum nomen, qui singulari 
acumine, atque incredibili patientia in nati- 
vam cuiusque vocis indolem inquirendo, fa- 
cilem tutissimamque studiosis viam muni- 
verunt, qua penitiorem latini sermonis co- 
gnitionem assequerentur; In hoc sane excel- 
lentium grammaticorum numero semper 
feretur et praedicabitur Ferdinandus ille 
Handius, qui de natura et usu particularum 
linguae latinae eas edidit commentatio- 

nes (2), Godofredo Hermanno, magistro suo 
inscriptas, quibus nihil aut accuratius aut 
doctius' iam concinnari posse videtur. 

Verum, Auditores, dum meritis laudibus 
Germanorum labores prosequor, qui ad lit- 
terarum latinarum studia complenda exco- 
lendaque plurimum contulerunt; nequeo 
mihi temperare, quin vehementer in illos 
invehar, quum omni mente in ea cura et 
cogitatione versari videntur, ut inveteratas 
quasdam de la tinis litteris opiniones, quae 
in doctorum animis penitus insederunt at- 
que omnium sermone iam percrebuerunt, 
audacter convellant, novas inserant, quae 
nullo veritatis nixae fundamento, ex inani 
gloriolae captandae studio, veluti ex im- 
puro fonte fluxerunt. Huiusmodi Germanos, 
rerum novarum satores, prae ceteris sensit 
Marcus ille Tullius Cicero, qui me- 
rito dictus est philosophiam a Graecis ad 
Romanos transtulisse, quique omnein Grae- 
corum 'copiam atque elegantiam in operi- 
bus suis expressit. Iam inde ab antiquis- 
simis temporibus, quotquot fuerunt acer- 
rimi iudicii viri et sincerae eloquentiae 
studiosi, summis semper laudibus egregias 
orationes extulere, quas ille habuit ad Pa- 
tres, ad populum, aut de rebus publicis, 
aut ad civium innocentiam a falsis crimi- 
nationibus vindicandam, aut demum ne 

multa nefariorum civium impunita essent 
facinora. Sed ecce, patrum nostrorum me- 
moria, ipso anno primo felicissimi hu- 
ius seculi, qua videlicet tempestate fini- 
timi nostri trans alpes nova omnia moli- 
rentur, ecce inquam Fridericum Augustum 
Wolfium, litteratorem magni nominis apud 
Germanos, clamare (3), quatuor ex oratio- 
nibus (4) quae Tullii nomine ferebantur, 
Cicerone indignas esse, atque ab alio quo- 
piam, ostentandi ingenfi causa, fuisse con- 
scriptas. Quam quidem opinionem animo 
suo imbiberat noster, auctoritate potissi- 
mum permotus leremiae Marklandi, viri 
apud Britannos sagacissimi, qui ante annos 
ferme quinquaginta, illarum orationum 
av^evTtuv in dubitationem primus ad- 
duxerat. . Ut autem est Germanorum 
ingenium ad res novandas maxi- 
me proclive; ita Wolfius (5) pro Mark- 
landiana sententia acerrime digladiatus, 
sex potissimum argumentis (6) nititur con- 
firmare, quatuor illas orationes ex numero 
operum Tullianorum esse expungendas. Sed 
tanta lux est veritatis, ut nullis hominum 
ingeniis queat obscurari I Haud ita multo 
post Middletonus, Rubnkenius, Wyttemba- 
chius, Gesnerus captiosas Wolfii argumen- 
tationes dissolventes, exagitatas falso ora- 
tiones Tullio, auctori suo adseruerunt. 

Mirum profecto vobis continget, Audi- 
tores humanissimi, ambitiosum Wolfii in- 
genium eo esse progressum, ut illas scriptio- 
nes abiudicaret atque eiiceret, quas viri 
doctissimi lectitare, et studiosis ad imitan- 
dum semper proponere consueverunt. At 
quanto magis mirabimini, ubi audiveritis, 
Mommsenium illum, quem modo laudibus 
ornavi, in historia romana, a se nuper- 
rime evulgata, Ciceronem nostrum, ineptum 
quemdam causidicum (7) dicere non du- 
bitasse, quem insanabile scribendi cacoe- 
thes teneret! Pro pudor! Amplum illum 
et grandem et elegantem principem ora- 
torum romanorum, qui senatum, qui po- 
pulum in sili admirationem converteret, 
quique a Catullo est dictus optimus 
omnium patronus, tamquam ina- 
nem locutorem traduci, et cum plebeio quo- 
dam rabula comparari! Si absurda atque 
indigna haec probra in Tullium iactasset 
aliquis ex gregariis Italiae nostrae docto- 
ribus, qui lucelli causa subitarias littera- 
rum latinarum historias conscribillant, 
quin ullum fortasse ex romanis scripto- 
ribus a capite ad calcem perlegerint, ta- 
citus facile pertulissem. Auditores huma- 
nissimi. Ecquis enim ad ineptissimos hu- 
iusmodi homines animum advertat? Sed 
quisnam Mommsenium ferat talia effutien- 

5 

tem? Ergone Tusculanae disputationes, er- 
gone libri Academicorum, libri de finibus 
bonorum et malorum, de legibus, de of- 
ficiis, de republica, in quibus miram doctri- 
nae varietatem cum summa copia et ele- 
gantia Tullius coniunxit, inanem actorem 
causarum et garrulum cavillatorem ar- 
guunt? Ergone posthac, te, Mommseni, 
hortatore et magistro, Itali contemnent ac 
pro nugis ducent Verrinas, Catilinarias, 
Philippicas, ceterasque orationes, quibus 
Tullius Romae tonare dictus est , idque 
apud posteros est consecutus, ut nomen 
suum iam non hominis, sed eloquentiae 
habeatur ? Ergone, te suasore, Quintilianum 
ridebimus, qui studiosos adolescentes mo- 
nebat, ut scirent, se valde profecisse, si 
Cicero ipsis valde placeret? 

. Equidem, ut aperte dicam quod sentio, 
indignor, adolescentes lectissimi, perver- 
sum hoc Mommsenii de Cicerone nostro 
iudicium; indignor, quum memoria re- 
peto , Niebuhrum , alium ex Germanis 
eruditissimum , superioribus annis li- 
vianum opus ad arbitrium diffinxisse ; 
perinde ac si patavinus scriptor mile- 
siam fabulam, non historiam ex incor- 
ruptis rerum gestarum monumentis con- 
cinnasset; indignor, quum Livium videam 
Lachmanni ingenio et doctrina (8) ante hos 

annos quadraginta ab inusta mendacii 
aut levitatis nota vindicatum, ab eodem 
Mommsenio rursus peti, contendente, pri- 
mordia urbis Romae ex commerciis po- 
tius quam ex re bellica fluxisse (9). Quae 
quidem Mommsenia romanae historiae 
adulteratio ex eodem illo fonte manavit, 
quem vernacule dicimus razionalismo ger~ 
manico , filosopco e kiterarw , quique tot 
absurda atque a veritate abhorrentia in 
religiosas et philosophicas doctrinas nuper 
invexit. Indignor, quum Mommsenium, ger- 
manum hominem, audio, Italos per sum- 
mum dedecus vituperantem, et poeticam 
praesertim facultatem, omnemque interioris 
artis rationem nostratibus invidentem (10). 
Sed prae ceteris, quae modo memoravi, in- 
dignor, Auditores humanissimi, Friderici 
Ritschelii pervicaciam, qui posthabita Var-. 
ronis. Festi, Frontonis, C. Plinii Secundi 
et A. Gellii auctoritate, manibus pedibusque 
obnixe omnia facit, ut novum Sarsinati 
poetae praenomen et nomen procudat, sit- 
que Tilus Maecius Plautus auctor fabularum, 
quas viri omnes doctissimi usque ad me- 
moriam nostram Marco Accio Plauto 
tribuendas esse concordes censuerunt (11). 

Hic vero, quoniam Ritscheliani huiusce 
commenti mentio est iniecta , patiamini, 
quaeso. Auditores, me arrepta occasione,^ 

in hoc argumento paullisper immorari, quod 
nos a proposito non abducit. Meministis 
profecto, me anno superiore Animad- 
versiones quasdam evulgare in disserta- 
tionem Friderici Rilschelii de Plauti 
poetae nominibus. Ibi germanum hunc 
philologum maximis laudibus cumulavi, 
quod corruptos quosdam locos plautinos 
passim emendasset; sed aperte sum pro- 
fessus, me ab illo dissentire, quum nova 
Sarsinati poetae nomina affingere molitur ; 
meamque sententiam, qua par est urbani- 
tate et modestia confirmare sum conatus. 
Equidem sperabam, fore, ut Ritschelius 
argumentis meis assentiret; sin minus ea 
pensitaret, comiterque, ut inter litteratos 
homines decet, refelleret. Sed mirum. Au- 
ditores, quantum mea me fefellerit opinio. 
In quodam volumine, quod labente hoc 
anno Lipsiae edidit (12), Ritschelius quae- 
stionem repetit de Plauti nominibus. Ne 
unum'^ quidem ex allatis a me argumentis 
dissolvere aggreditur; sed agresti qua- 
dam asperitate, et impotenti, pene 
dixerim, rabie in me et J. L. Klei- 
nium, virum doctissimum, inve- 
hatur, tamque foedis nos proscin- 
dit contumeliis, ut perpauci sane 
viri eruditi, post hominum me- 
moriam, tantum acerbitatis virus 

in- adversarios suos evomuerint. 
Non est consilium meum. Auditores, con- 
tentiones instaurare, quae seculo quinto- 
decimo fuerunt Angelo Politiano cum Bar- 
tholomaeo Scala, cum Georgio Merula no- 
stro, cum Domitio Calderinio (13), aut quas 
seculo insequenti habuit Hannibal Carus 
cum Ludovico Castelvetro (14). Puderet, in 
hac tanta aetatis nostrae humanitate, tam 
immitis ingenii documentum dare; prae- 
sertim quum praeclarum illud Plutarchi (15) 
nunquam ex animo exciderit: ouSiv... 
cLtc^tov i(5Tt B\oi.s f ti fj,ia.s naXivi po~ 
fAovatig, ovis Xvicv por sp ov. Quapropter 
hanc unam ab adversario meo ultionem 
exigere constitui. Cum hac videlicet ora- 
tiuncula in vulgus iterum emittam Ani- 
madversiones meas in Ritschelii dispu- 
tationem. His vero probra omnia fideliter 
subiungam, quibus ille me et Kleinium 
vehementius est insectatus. Ex huiusmodi 
probris atque ex refutatione mea patebit, 
opinor, quantam urbanitatem ex politiorum 
litterarum studiis expresserit Ritschelius, 
quibusque armis ffJosXov illud suum 
tueatur, cui Tito Maecio nomen fecit. 
Postremo hisce omnibus napepyov accedet 
uonnullorum locorum, in quibus Ritsche- 
lius in latinitatem insigniter peccavit. Sed 
de his hactenus. 

Nunc, omissis iam ceteris, quae a nobis 
possent proferri ad insanam hanc Germa- 
norum libidinem exagitandam multa no- 
vandi, quae pertinent ad litteras latinas,' 
venio. Auditores, ad pravum quemdam mo- 
rem, qui hac nostra tempestate aliquot 
Germanos incessit, quique facit, ut in 
edendis romanis scriptoribus longe alio 
^spectare videantur, atque res ipsa potis- 
simum postulat. Sumite, quaeso. Audi- 
tores humanissimi, in manus unum ali- 
quem ex latinis auctoribus a Ritschelio aut 
Fleckeiseno aut Ribbeckio evulgatum, aut 
ab aliis, qui in eadem sunt haeresi, quique 
Germanorum aetatis nostrae eruditissimi 
feruntur. Singularem ibi curam atque in- 
dustriam animadvertetis, qua vir, laboris 
patientissimus, vel centenos codices manu 
exaratos excussit, ut nativa ab insititiis di- 
scerneret. Videbitis, ex corruptissimis locis 
genuinum verborum contextum interdum 
fuisse feliciter exsculptum. Sed mirabi- 
mini, Auditores, rerum saepe et verborum 
ordine immutato, aliud alio ad voluntatem 
transferri et plurima misceri. Mirabimini 
diversas ac toto caelo discrepantes vetustis- 
simorum philologorum opiniones, acervatim 
et sine ullo delectu positas. Postremo mi- 
rabimini, ad singula ferme verba innu- 
meras accedere varias lectiones, quae 

ex veterum librariorum ignorantia profectae 
nihil plane conferunt ad volumen emen- 
dandum. In tanta autem illa variarum 
lectionum farragine, quibus vera et 
propria scriptoris sententia pene obruitur 
atque obscuratur, vix > ac ne vix quidem 
continget, ut vel tenuissimum aliquod lu- 
men incertae legentium menti praeferatur. 
Siquem forte in latinis operibus locum of- 
fendas ambiguum, involutum, atque arduae 
explanationis; frustra in germano editore 
idoneum vocis aut locutionis enarratorem 
requiras, qui tenebras tibi discutiat. Aut 
obscurissimum locum silentio penitus prae- 
teritum stomachaberis; aut postquam longo 
anfractu ad multa eademque a proposito 
abhorrentia fueris deductus, tandem sen- 
ties, interpretem verba verbis coagmentan- 
tem, tibi fucum fecisse. Omnino tibi erit 
alio confugiendum, ut implicatissimam sen- 
tentiam circumscripta oratione apte decla- 
ratam perspicias (16). Attamen incredibile 
dictu est. Auditores, quam magnifice se 
efferant Germani ob memoratas latinorum 
scriptorum editiones, quae non ingenii ce- 
leritatem, non acumen editoris arguunt, 
sed tardos ac patientes animos, et corpora 
improbis laboribus durata (17)! 

Magna haec quidem sunt vitia, quibus 
foedatae pleraeque latinorum scriptorum 

editiones ex Germania ad nos afferantur. 
Sed animos, quaeso, attendite ad ea quae 
consequuntur. Illud est satis apud elegan-- 
tiores pervulgatum, hoc praecipuum inter- 
pretis munus, hasce praecipuas partes esse 
in romanis scriptoribus enucleandis, ut stu- 
diosos iubeat ad lectissimos quosque locos 
animum advertere, unde pulcri sensus ma- 
xime perspicitur, atque intelligens illud iu- 
dicium eruitur, quod perperam nonnulli 
nebulosis quibusdam praeceptionibus con- 
tineri putant, quas cnis^tiTtxhv graece vo- 
cant. Verum enimvero si in germanicis la- 
tinorum scriptorum editionibus opportu- 
nissimae illae ac frugiferae animadversio- 
nes plerumque desiderantur, quae perti- 
nent ad dispellendam rerum et verborum 
obscuritatem, quaeque faciunt, uti adole- 
scentes, notata apud veteres sententiarum 
altitudine atque orationis munditia, inge- 
nium alant, iudicium acuant; at contra ex 
hyperborea Germanorum schola infelix illa 
manavit scriptorum cohors, qui in pulcri 
causas et naturam inquirentes, suis se acu- 
minibus compungunt, omnia late perversis 
subtilitatibus atque ambagibus inferciunt; 
et, dum noctem quamdam scriptionibus suis 
offundunt, omnino id agere videntur, ut 
quod ipsi effutiunt, nemo unus, ne conie- 
ctura quidem, assequi possit. Ad has -nimi- 

rura Gerraanorura lucubrationes respiciens 
M. Nisardus, vir apud Gallos doctissi- 
mus acerriraique iudicii, verissime abhinc 
aliquot annos scripsit: « UesthHique c'est 

une Science, oie en voulant rechercher la na- 
ture du beau, on risque fort de rencontrer 
l'obscurit^ et la confusian, et ou les plus ha- 
biles n'cnt pas reussi d former un corps de 
veritfis (18), » 

Habetis, Auditores humanissimi, ratio- 
nem, cui a patrum ‘memoria ad hanc no- 
stram aetatem plerique Germanorum se ad- 
dixerunt in latinis litteris excolendis. Multo 
plura sane mihi licuisset hac de re in me- 
dium proferre. Sed consilium fuit sum- 
mas tantummodo attingere, ne praescriptos 
acroasi meae fines excederem. Pauca ta- 
men, quae obiter attuli, mihi satis esse 
videntur, ut elegantissimus quisque mi- 
retur, italos adolescentes, qui latinis lit- 
teris operam dare consueverunt, ad hanc 
Germanorum disciplinam nunc institui at- 
que erudiri. 

lam illud est apud omnes testatum, in 
prima puerili institutione huc praesertim 
esse spectandum, uti discentes grammatico- 
rum primordia animo etiam atque etiam im- 
bibant. Nisi enim omnia, quae ad emendate 
loquendi scribendique artem pertinent, pe- 
nitus perspecta planeque cognita habuerint 

adolescentuli; frustra coneris ut ipsos ad 
penitiorem litterarum latinarum notitiam 
perducas. Vires ad progrediendum firmae 
eos deficiunt. In medio saepe itinere im- 
becilli subsistunt; neque ullo pacto lan- 
guentes commoveris. Sed quemadmodum 
in praeceptis institutisque latinae gramma- 
ticae necessaria scitu non sunt praetermit- 
tenda; ita peritus praeceptor diligentis- 
sime cavebit, ne tironum mentes minutis- 
simis quibusque regulis statim inferciat, 
ne animadversionibus animadversiones cu- 
mulando, illorum aetatulam obruat, par- 
' vulos ingenii igniculos, quos natura pueris 
dedit restinguat, postremo ne fastidio quo- 
dam et satietate a studiis discipuli aba- 
lienentur. Ad haec autem potissimum con- 
feret idoneus grammaticarum institutio- 
num delectus, in quibus certus quidam 
modus atque ordo rebus adhibeatur ; omnia 
dilucide et perspicue efferantur ; singula 
syntaxeos praecepta egregii scriptoris te- 
stimonio comprobentur, et lectissimi qui- 
que loci, latinorum fonte petiti, italica 
eademque probabili interpretatione decla- 
rentur. 

Quae quum ita sint, nescio equidem quo- 
nam infelici nostrarum scholarum fato fieri 
dicam, ut deterrimus auctorum grammati- 
corum pueris nostris obtrudatur. Ex libris 

omnibus, a Germanorum officina profectis, 
nulli certe sunt a litterarum latinarum 
scholis magis ablegandi, ^ quam scriptores 
grammaticae disciplinae. Quum enim longe 
diversissimum sit latini et germanici ser- 
monis ingenium, perperam horridior 
illa et durior Teutonorum ratio 
ad suaviloquentem Romanorum iucundita- 
tem et clarissimum candorem transfertur. 
Ecquis igitur non miretur, non doleat, non 
indignetur, Ferdinandi Schultzii gramma- 
ticam adolescentulis nostris proponi, ad la- 
tini sermonis primordia contendentibus? 
Equidem, ni satis spectata foret docentium 
virtus, probitas et sapientia, vaferrimo cui- 
piam haud temere suspicari liceret, schult- 
ziani operis necessitatem de industria stu- 
diosis iniungi, ut implexa oratione 
irretiti, innumeris divisionibus 
illaqueati, minutis quaestiuncu- 
lis implicati teneantur, et iam inde 
a primis initiis tamquam molesta latinae 
grammatices elementa fastidiant (19). Quum 
praesertim italica schultziani voluminis in- 
terpretatio a librariis nostris officinatoribus 
fuerit evulgata, quae plurimis mendis scatet, 
nec vitia emendat, quae supra commemo- 
ravi. Quibus positis, siqua mihi auctoritas 
in hac litterarum disciplina est parta, li- 
bere et aperte profiteri non dubito, schult- 

zianam grammaticam aetate provectis viris, 
qui pleno iam latinitatis fonte se prolue- 
rint, alicui fortasse commodo futuram; at 
e puerorum manibus, ad litteras latinas 
nunc primum accedentium, omnino esse 
excutiendam. 

Ergone, Auditores, eo iam ventum est, ut 
repudiata patrum nostrorum doctrina, avi- 
dissime atque unice arripiamus, quae a Ger- 
manorum fonte sunt derivata (20)? Ergone 
eruditissimi grammaticarum institutionum 
scriptores, qui a renatis iam litteris ad 
hanc nostram aetatem floruerunt, tam parvi 
pendendi, ut ne unus quidem dignus sit, 
a quo adolescentuli nostri latinae illius 
linguae regulis imbuantur, quam in regio- 
nibus nostris natam, arctissima cognatione 
cum italico nostro sermone coniunctam, 
pene cum lacte nutricis sugere videntur ? 
Illorum tamen disciplina maiores nostri a 
pueris instituti , in latinis litteris tantum 
profecere , ut Itali latinorum scriptorum 
facile principes semper habiti fuerint. Hinc 
uberrimus ille nostrorum hominum pro- 
ventus exstitit, qui superiore memoria clas- 
sicos, quos vocant, auctores romanos dili- 
gentissime emendarunt , aptis iisdemque 
latinis adnotationibus in usum studiosorum 
illustrarunt. Ecquis autem patiatur, a re- 
pentinis quibusdam Italis, rerum nostra- 

rum incuriosi s, italos lalinorum scriptorum 
enarratores abiici, ut Germanos illos sec- 
tentur, sagacissimos syllabarum et 
variarum lectionum aucupes, quos 
supra memoravi? Ecquis patiatur, italos 
quosdam praeceptores alumnis suis doctis- 
simos interpretes invidere, qui elegantis- 
simis commentariolis romanos scriptores 
enuclearunt, ut ignobiles quosdam expla- 
natores iis obtrudant, qui parabilem eru- 
ditionem a Germanis mutuati, vernaculas 
et plebeias animadversiones libris appin- 
gunt, nihil, ut Gellii verbis utar, ex ve- 
terum scriptis habentes neque gratiae neque 
dignitatis (21)? Quid quod? Vesana quae- 
dam germanicae imitationis cupido nostro- 
rum animos sic cepit, ut nonnulli, repu- 
diata orthographia, quam optimae quaeque 
editiones ad hanc diem tenuerunt, et optimi 
codices, et ipsi litterati lapides augusteae 
aetatis tuentur, barbaricam quamdam for- 
mulam rationemque scribendi sequantur, 
a Germanis invectam, quae a recepta con- 
suetudine plane recedit, atque insolitum 
latinis vocibus sonum, nobisque inauditum 
affingit (22). Huc nimirum evasit nimium, 
vel in re litteraria, rerum externarum 
studium ! 

Sed uti complures alios, ita hunc etiam 
civibus meis errorem condonarem, nisi res 

eo iam processisset,- ut viderem, ex scriptio- 
nibus latinis illas praesertim laudari, quae 
germanicam doctrinam redolent. Rem pene 
incredibilem narro. Auditores, cui tamen 
nemo unus fidem abrogabit ; quum non 
sit incertis iactata rumoribus, sed publicis 
monumentis testata; non fando audita, sed 
ipsis oculis nostris usurpata. Haud multum 
temporis effluxit, ex quo egregiorum ho- 
minum delectus publice est habitus, ad 
quos pertineret de italis adolescentibus 
indicium facere, qui graeci, latini atque 
italici sermonis studio ceteris aequalibus 
suis praestarent. Pauci admodum fuere 
(nec miror), qui se acerrimi iudicii viris 
probarent. Sed vultisne cognoscere. Audi- 
tores, cuinam, ad latinas litteras quod at- 
tinet, primas detulerint doctissimi viri, 
de quibus supra commemoravi? Ei vide- 
licet adolescenti, qui etsi in latinis 
locutionibus claudicabat, et in 
grammatica etiam ratione quid- 
piam peccaverat; non contemnen- 
dis tamen virtutibus nitebat, et 

GERMANICA QUADAM ERUDITIONE COMMENDA- 
BATUR. 

Hoc quidem indicium quotquot vivunt 
in Italia viri elegantiores vehementer sunt 
admirati. Scilicet qui latinarum dictionum 
proprietatem et praecipua latinae synta- 

leos praecepta non teneat, huic pro latina 
scriptione praemium dari! Me vero italicae. 
dignitatis in primis studiosum, talia per- 
pendentem, et imperitos quosdam audien- 
tem, immeritis Germanos laudibus ad cae- 
lum efferentes, et libros ex Germania in 
scholas nostras invectos memoria repeten- 
tem, magnus sane timor incessit, ne insano 
germanicae disciplinad studio, quod patres 
nostri quaesiverunt latinis litteris decus 
forte patiamur obscurari. Quamvis enim 
nobis oblatrent et Mommsenii, et Ritschelii, 
et Hertzii, Italorum contemptores, testatur 
historia, iam inde a Christiano seculo quar- 
todecimo, quo humanitatis nostrae semina 
repullulare coeperunt, ad haec usque tem- 
pora, principatum in litteris latinis Italos 
sic obtinuisse, ut cum expolitissima quaque 
gente contenderent. Neque tamen verba mea 
sic velim intelligi, ut quispiam arbitretur, 
me conari ut studiosos adolescentes deter- 
ream ab illis Germanorum operibus, qui 
in graecarum et latinarum litterarum vices 
acute et sapienter inquirunt. Et memini, 
me anno superiore, pronis auribus accipere 
humanissimi collegae mei (23) oratioilem, 
qui acroases suas auspicatus in hoc athe- 
naeo, erudite atque, ex Wolfiana sententia 
de Homericis poematis dissereret. Quin et , 
aliimnos meos ad haec studia interioris 

doctrinae vehementer hortor atque impello, 
in quibus non inficior, me annos amplius 
quadraginta mediocriter esse versatum. Hoc 
unum peto, et iure quodam meo postulo, 
ut ne rerum nostrarum pertaesi, externa 
tantum sectemur, et latinarum litterarum 
disciplinam ad Germanorum rationem per- 
peram exigamus. 

(1) V. 11 Codice di Dalmazzo Berar* 
denco, OsservazioDi di G. Francesco Mo- 
ratori. Torino, Starop. R., 1867, in-8°, di pag. 24. 
— Sopra Giuseppe Meyranesio e Dal- 
mazzo Berardenco, Appumi critici di Cari o 
Promis. Torino, Stamp. Reale, 1867, in-8“, di 
pag. 21. — Memorie storiche di Dronero 
e della VaUe di Maira per G. Manuel 
di S. Gio vanni. Torino, Tipogr. Subalp. di 
Marino e Ganiin, 1868, Vol. III in-8®. 

(2) Fer d in andi Handii Tursellinas, 
seu De particulis latinis Commentarii.- Lipsiae, in 
libraria Weidmannia , impensis G. Reimeri , 
ann. 1819 et seqq. Vol. V, in-8». 

(3) Vide praefationem, quam Frid. A. Wolfins 
Berolinensi editioni praemisit operum Tulliano- 
rum, an. M. ccc. 1. 

(4) Orationes ad Quirites post reditum; De 
Haruspicum responsis; Pro domo sua; Pro M. Mar- 
cello. 

(5) Hic illeipseestWolflus, qui xcti 

6 

coDatas est ut inter fabulosa commenta Home* 
rum amandaret. 

(6) Sex huiusmodi argumenta perperam de* 
promsit WolQus a grammatica ratione, a logica 
sententiarum veritate, ab elegantia, a notatione 
errorum adversus historicam veritatem, a civili 
prudentia, a stylo cuiusque scripto ris proprio. 

(7) c Ei fu mestieri di pariare gia parecchie 
volte di quest'uomo eruditissimo (Cicerone). Come 
uomo di Stato , senza penetrazione , senza opi- 
nioni e senza mire, esso ha successivamente fi- 
gurato come democratico e come strumento di 
monarchi, e non fu giammai altro, che 
un egoista di vista corta... Sotto Ta- 
spetto leiterario... egli deve la sua rinomanza al 
suo stile, e soltanto come statista, mostra egli 
una certa conoscenza di se stesso. Come scrit- 

tore per contro egli k al medesimo ^ 

basso livello, nel quale si trova come 
uomo di Stato. Egli per elevarsi si 6 provato * 

in tutti i generi... Egli era di fatto tale i 

un impiastrafogli, che era ugnale (sic) qual , 

materia trattasse. Una natura da giornali- • 

sta nel pessimo senso delTespr essione, , 

gran parolaio, come egli stesso lo diceva, 
povero di pe nsier i (sic) oltre ogn i credere, 
non v’era ramo, in cui coi sussidio di pochi li- 
bri, traducendo e compilando, non avesse raffaz- 
zonaio uno scritto leggibile. La sua corrispon* 
denza epistolare riflotte meglio di tutt’altro la 
sua immagine. Si suol dire interessante e spiri- 
tosa, ed essa lo h in quanto che riflette la vita 
delle capitali e delle ville dei mondo aristocra- 
tico; ma dove lo scrittore b ridotto a se stesso. 

come oelTesilio, nella Cilicia, e nella baitaglia di 
FarsagUa, essa 6 flacca e morta, come Tao ima 
di UD appendicista, gettaio faori dei suo 
centro. £ quasi superfluo il dire che uu simile 
uomo di Stato, e un simile letterato, anche 
come uomo (stc), non poteva avere, che una 
debole vernice superficiale, e d esse re senza cuore. 
Abbiamo a descrivere ancbe 1’oratore?... Cice- 
rone non avea ne convinzione nb 
passione; egli altro non era fuorchk un 
AVVOCATO, E nemmeno on buon avvocato. Egli 
sapeva esibire Ia sua sposizione con aneddoti, e 
con alcun cbe di piccante... e rasserenare 1’arido v 
esercizio della giurisprudenza con arguzie e con 
sottigliezze per Io piii personali. Le sue migliori 
orazioni, sebbene esse pure non raggiungano 
per nulla quella grazia e quel coipo sicuro 
(jtc) delle pUi famose composizioni di tal genere, 
come le memorie di Beaumarcbais, offrono pero 
una lettura facile e piacevole. Se pero i pregi ora . 
accennati sembrano gia al severo giudice d’assai 
dubbio merito, Tassolnta mancanza di ogni senso 
politico nei discorsi di cose di Stato, d’ogoi de- 
duzione giuridica nei giudiziari , 1’egoismo ob- 
blioso d’ogni dovere, che sopra Tavvocato 
perde di vista Ia cosa (sic), l’assenza as- 
SOLUTA D’0GNI PeNSIERO DEVONO MUOVERE A SDE- 
GNO OGNI LETTORE DELLE ORAZIONI DI CiCERONE, CHE 
SIA DOTATO DI MENTE E DI CUORE. Se in cio vi ha 
qualche cosa di maraviglioso, non lo sono certa- 
mente le orazioni; b bensi.la meraviglia, che esse 
destarono... > Hommsen, Storia Romana, lib. V, 
capit. IS, traduzione dei Sentini. >- Equidem non 
memini, me uspiam legere tantam opinionum per- 

versiiateoi, qaaniam in hanc locum congessit 
Mommseiiius. Germani hominis stoliditas et arro- 
gantia mirum in modam conspirant cum bar- 
barie indoctissimi Sentinii. Dignus bercle histo- 
rico interpres! 

. (8) Vide Lachmanni De fontibus historiarum 
Titi Livii Gomment. I, Gottingae, mdcccxxi; Com- 
ment. II, Gottingae, mdcccxxviiI, inr8°. 

(9) Mommsen. Op. cit. 

(10) c... La nazione italiana non pub 
ora,, nb poteva in antico noverarsi tra le nazioni 
dotate a preferenza della virtii poetica: AITIta- 
liano manca* la passione del cuore 

(sic) e... il piii sacro prestigio del- 

Tarte poetica... Non vi b popolo, nb vi ebbe, 
cbe possa pareggiar glTtaliani nel particolar pre- 
gio della rettorica e della rappresentazione co- 
mica. Ma quanto alie altre ragioni del- 
1’arte, essi non poterono andar oltre una cotal 
lestezza (sic), e in nessuna epoca la Joro 
letteratura ha prudotto una vera epopea 
e un vero dramma (sic). Ancbe le piii elabo- 
rate opere letterarie, che ebbero voga in Italia, 
poemi divini, come Ia Coiumedia di Dante, storie 
come quelledi Sallustio, diMacbiaveIli(tic),diTacito 
e di Colletta, ritraggono piii una passione 
rettorica che naturale (sic). Fin nella 
musica si b rivelato neirilalia si antica che 
W^orna molto meno il genio creatore che il fa- 
cile ingegno..., e, in vece delTarte vera e 
profonda, mette sugli altari un idolo vu oto, e 
che inaridisce le ispirazioni interne del cuore. . . > 
(Mommsen, Op. cit., lib. I, capit, xv, traduzione 
del Sentini.) Ecquis Italorum ineptissimas Ger- 

mani nostri ineptias non rideat? Jeeroxs, Dieu me 
pardonne, que mon homme a la tete »ur le bonnet. 

(11) Vide sis: Parergon Plautinorum 
Terentianommque vol. I, scripsit Fride- 
ricus Ritscbelius. Lipsiae apud Weidman> 
nos, an. mdcccxlv, in 8“. (Ibi legitur Ritscbelii 
liissertatio de Plauti poetae nominibus a pag. 3 
ad 43. — Vide; Tbomae Vallaurii Ani- 
madversiones in dissertationem Fride- 
rici Ritscbelii de Plauti poetae nomi- 
nibus. Augustae Taurinorum, ex officina Regia, 
an. MDCCCLxviI, in-i°. — Ex Actis Regiae Socie- 
tatis Taurinensis Scientiarum Anibus proferendis, 
vol. XXIV, Ser. il.) 

(12) Friderici Ritscbelii Opuscula Pbi- 
lologica. Vol. II, ad Plautum et grammaticam 
latinaro spectantia. Lipsiae, ex aedibus B. G. 
Teubneri,MDCCCLxviiI,in-8°,cum bac inscriptione: 
Viro Plautinissimo Alfredo Fleckeiseno amico u- 
nico sacrum. 

(13) V. Tiraboschi, Storia delta letter. ital., 
vol. VI, parte n, pag. 708, 445; parte iii, pag. 1119 
(ediz. di Modena). 

(14) Tiraboschi, Op. cit., vol. VII, parte ni, 
pag. 1164. 

(15) De capienda ab inimicis utilitate. 

(16) luvat in medium adferre quae apte in banc 
rem scribit losepbus Spezius, docior decu- 
rialis litteris graecis tradendis in Romano Archi- 
gymnasio, cui a sapientia nomen est factum, vir 
ingenio, doctrina, acerrimo iudicio spectatissimus, 
idemque nobis amicissimus: < Ristampare i greci 
6 latini scrittori anticbi alia maniera cbe THocbe 
ba test^ fatto di Nicomaco (Nicomacbi Gera- 

seni, Introd. aritb., libr. II, RecensQit 
R. Hocbe, Lipsiae, an. mdccclxvi) dod 
riesce a vantaggio grandissimo della critica filo- 
logica. Dal quale mio consiglio non bo cagione di 
panirmi. E quantunque uo'amicizia onorevole 
mi stringa da 'parecchi anni con molti e dotU 
filologi di Germania, autori di nuove edizioni di 
greci e di latini libri, apparecchiate o compiuie 
nella Vaticana Biblioteca, e non altrimente con- 
dotte che' questa Hocbiana ; tuttavolta non var- 
rebbe a muovermi queiramicizia a passare dalla 
parte loro, e tenere con essi intorno al modo di 
pubblicarle, ciob recando le nude e sem- 
plici varianti dei Codici e di qualsi- 
voglia sposizione critica scompagnate. 
Ed io stimo che tali studi, allorcb^ fanno sem- 
biante di volgere in basso, 6 bisogno di . . . rite- 
nerli in vita ed in onore, lornandoli ai migliori e 
piii gloriosi tempi. E quali tempi volsero gloriosi 
alia nostra Italia? II decimoquinto e sesto secolo: 
allorquando i Codici degli anticbi scrittori greci e 
latini passarono io mano di sapientissimi e giudi- 
ziosissimi scrittori, siccome il Poggio, il Gaarino, 
il Valla, il Fileifo, 1’Alberti, il Picino, il Poliziano, 
il Beroaldo, il Merula, 1’Orsini, il Vettori, i Ma- 
nuzzi, gli Scaligeri, il Panvinio, il Sigonio e cento 
altri di questa nobilissima scbiera, i quali pub- 

BUCANDO QUEGLI AUTORI, NON C1 ARRECAVANO LE 
SOLE VARIANTI DEI COOICI, MA RA6I0NAND0 LE IN- 
TERPRETAVANO, E NE PROPONEVANO LE PIU CERTE 
E PROBABILI. > 

(17) Germani latinorum scriptorum editores, 
qui syllabas et varias lectiones an* 
xie venantur, omnino mihi referre videntur 

gregarios illos et insalsos litteratores (italice pe- 
danti, gallice ou is tres de coi lege), qui 
seculo XV et xvi maiores nostros in scenicis fa- 
bulis hilarabant, quosque graphice adeo depingit 
Giordanus Brunus in Manfurii per- 
sona. c Questi (Manfurio) 6 uno di quei tanti po- 
c stillatori, glosatori, ‘scoliatori, interpreti, appa* 
c titori con una grammatica nuova, un dizionario 
c nuovo, una vabia lectio, cbe vengono conse- 
€ crati airimmortalita come benefattori dei pre- 
c sente secolo e futuri, obbligati per questo a 
5 dedicarli statue e colossi nei mediterranei mari 
c e ne Toceano et altri luoghi inabitabili. > 

• . 51 

- - « Asello auricotato, indotto al tatto, 

" •In nailo Indo letterario istratto. > 

Vide sis: II Candela io, oommedia dei Bruno 
Nolano. — Cf. Berti, Vita di G. Bruno. — Klein, 
Qesehichte des Drama’s. 

Huiusmodi Manfurii, quorum memoria nunc 
apud Italos est obscurata et evanuit, abhinc ali- 
quot annos feliciter renascuntur apud Germanos, 
et Ritschelii, Hertzii appellantur. 

(18) M. Nisard , Rappon au nom de la Commission 
chargee d’ examiner le riglemen t d’etudes de Vecole 
normale superi eure (section des lettres). V. Le 
Uoniteur Universel, samedi, 7 aoCit 1852. 

(19) In Schuliziano opere, praeter multa obscure, 
improprie, inordinate, incuriose dicta, nonnulla 
etiam occurrunt in grammaticae leges peccantia. 
Instar omnium sint quae leguntur in capite primo, 
§4**: I dittonghi sono sempre lungbi. 
Ecquid ais, Scbultzi doctissime, de Virgiliano 

hoc versu: Stipitibus doris agitur sudi- 
b usque praeustis (JSn., VII, bU); aut de 
Ovidiano: lamque novi praeeunt, fasces^ 
nova purpura fulget? {Fast., I, 81). 

(20) c Termineremo notando una vergogna . . 
Eccola : In questi programmi (d’insegnamento) 
quasi mai non si nomina un libro o un lavoro 
qoalsiasi di testo per indirizzamento dei maestri e 
degli scolari, che non sia di origine tede> 
sca . . . La piii lodata delle grammatiche latine h 
quella di Ferdinando Schultz, che moove 
A RISO gl’intelligenti. i Vedi a pag. 15 deiropu- 
scolo intitolato : I programmi d’insegnamenio (10 ot- 
tobre 1867) giudicati dalla stampa italiana, con 
un’ Appendice di oeservazioni critiche suUa gramr 
maticheita latina di F. Schultz. Torino, 1868. 

« Nel fatto di umane lettere non pure si b per- 
duio il buon gusto, ma (quei che b peggio e che b 
vergogna a dire) il buon senso . . . colpa di quelli 
che lasciano instituire nelle nostre 
scnole metodi tedeschi; i quali se pro- 
prii sono di quella nordica razza, non si con- 
'fanno per nulla a noi, informati, sotto questo 
cielo ridente, ad una letteratura che b tutta no- 
stra; e che quantunque possa momentaneameote 
violarsi, non potrk giammai essere mutata. Ma a 
che pro queste mie povere parole, se lo stesso ce- 
leberrimo Ranalli, per gridare che ei faccia, 
non b voluto punto a scoltare ! ? > Federico Bal- 
siMELLi, Rimini, tipogr. Malvolti, 1868. 

(21) Noct. Attic., XII, 2. 

(22) Sunt in Italia perpauci quidam, ex litte- 
rarum latinarum doctoribus, morosi et anxii ine-. 
ptiarum sectatores, qui Germanos putidius 

imitati, scribant : contio, temptare, conloquium, 
moenitus, vidum, eclogium, propincus, transduni, 
tpacium, condicio, adulescens formonsus, cocus, 
cotidie, tralatus, pelUgere, sescenta, epistula, suspi- 
tio, etc., pro eo quod est concio, tentare, 
colloquium, munitus, vitium, ellogium, 
propinquus, tradunt, spatium, con- 
ditio, adolescens formosus, coquus, 
quotidie, translatus, perlegere, sex- 
centa, epistola, suspicio, etc. Apage 
istos a me degeneres Italos, servum pecus, qui 
desperantes, se veterum Romanorum elegantiam 
consequi posse, germanica barbarie latinum can- 
dorem student infuscare I ’ 

(23) losephus Muellerus hic est, quem 
honoris causa memoro; hoc praesertim nomine, 
quod alumnos elegaotioris nostrae disciplinae, 
plusquam pro virili parte, ad litterarum graeca- 
rum studium impellit. 

Et rsfelli sine pertinacia, et refellere 
sine iracundia parati sumus. 

M. T. Ctciio, Tiisciil. Disp. il, 2. 

lam inde ab anno m. dccc. lix hu- 
manissimis litteris tuis, datis x cal. 
quintiles, petiisti a me, vir clarissime, 
quid sentirem de Plautina editione, 
quam Fridericus Rilschelius adorna- 
ret, deque eius Parergis in Umbrum 
poetam, praesertim vero de disputa- 
tione, quae inscribitur de Plauti 
poetae nominibus. Memini, me 
breviter, ut in epistola, paucos post 
dies tibi rescribere. Quum autem 
lapsu temporis in ea fusius inquire- 
rem, quae a me fueras sciscitatus. 

neque a placita sententia recederem, 
consilium cepi commentariolum con- 
cinnandi, in quo argumenta singilla- 
tim refellerem, quibus fretus Bon- 
nensis Doctor novum Sarsinati poetae 
nomen affinxit. Quod quidem com- 
mentariolum, in Actis evulgatum So- 
cietatis Taurinensis Scientiarum fini- 
bus proferendis, nomini tuo inscri- 
bendum putavi, doctissime vir, qui 
mihi auctor fueras rei diligenter 
expendendae. Meam igitur lucubra- 
tiunculam, quae tua humanitas est, ut 
aequi bonique facias etiam atque etiam 
rogo. Gaspar Gorresius collega, 
quem, uti nosti, Orientalium sapientia 
totum ad se convertit et rapit, te 
verbis meis iubet salvere plurimum. 
Vale. 

Scripsi Augustae Taurinorum postrid. id. aprites 
an. V. sccc. lttiI. 

Postquam singulari Sarsinatium benigni- 
tate publice illorum civitate sum donatus, 
et M. Accium Plautum me iuvat civem 
meum appellare, opus iamdiu inchoatum 
Plautinas Comoedias illustrandi (1) alacriore 
animo mihi profligandum putavi; et, si 

(i) Quatuor iam comoediae editae fuerunt cum 
hoc titulo : 3f. Attii Plauti Aulularia, Mi- 
les gloriosus, Trinumus, Menaechmi 
ad recentiores editiones exegit , animadversionibus 
anxit et scholasticis praelectionibus accommodavit 
Thomas Valla urius. Aug. Taurinorom, ex olfio, reg., 
ann. h. occc. liii>uv>lv-lix, in-8”. 

, per vires licebit, me aliquando perfecturum 
confido. Quum autem propositi tenax, in 
criticas scriptiones studiosius inquirerem, 
quae dn hoc poeta proxime apud Germanos 
prodiere, incidi in quaestionem, quam haud 
ita pridem invexit F rideri cus Ritsche- 
lius, collega noster, doctor olim decu- 
rialis et magister a bibliotheca in athenaeo 
• ) Bonnensi. .. ' , , 

. Eruditissimus hic vir, de litteris latinis 

■ optime meritus (1), abhinc aliquot annos 

animum appulit ad evulgandas fabulas Plau- 
tinas eo praesertim consilio, ut emenda- 
tissimae, quoad eius fieri posset, in ma- 
nus hominum venirent. Constat enim inter 
omnes, nullum fortasse ex romanis scripto- 
ribus fuisse pluribus , pendis deformatum, 
quam Umbrum poetam. Itaque diu mul- 
- tumque in manibus habuit Ritschelius Plau- 

tinos codices, manu exaratos; eosque prae- 
sertim, qui adservantur Romae in biblio- 
theca Vaticana, et palimpsestum, quem An- 
gelus Maius invenit Mediolani in bibliotheca 
Ambrosiana, quique, si fides Niebuhro est 

, (1) Hanc sibi laudem multis nominibus vindicat 

Bonnensis professor, praesertim vero ob priscae lati- 
nitatis monumenta epigraphica, quae Berolini evulgare 
aggressus est iam inde ab anno h. dccc. lxii, ad ar- 
chetyporum fidem exemplis lithographis repraesentata. 

adi ungenda, pertinet ad seculum quintum 
Christianum. Qua quidem in re ita est ver- 
satus Bonnensis professor, ut complures 
locos Plautinos, apte sapienterque emen- 
datos, in pristinum nitorem regtitueret. 
Attamen (ut ingenium est doctissimorum, 
quibus multa acuta et subtilia veniunt in 
mentem) sibi liberius interdum indulgens 
eo processit, ut Plautum non tam emen- 
dare, quam ad libidinem fingere videatur. 

Sed antequam Sarsinatis comoedias in 
vulgus ederet (1) Ritschelius, anno huius 
seculi quinto et quadragesimo Parerga 
i n ' P 1 a u t u m (2) emisit, in quibus fusius 
disserit de Plauti poetae nominibus deque 
eius aetate, de Plautinis fabulis, quae Var- 
ronianae vocantur, de Plautinis didascaliis, 
de veteribus Plauti interpretibus, aliisque 
id genus, ex quibus studiosi uberes sane 
fructus percipient. ' 

' Vix cum hae Ritschelii disputationes in 
vulgus manarunt, in omnium ore atque 

(1) T. Macci Plauti Comoediae dx recen- 
sione et cum apparata critico Fridcrici Ritschelii 

Bonnae, H. B. Koeoig. An. m. DCCC. xlviii, in-8<>. 

(2) Parerga zu Plautus und Tcreoz erster bund 

Ton Friederich Ritschl. Leipzig, 1845, in-8^. (Pa- 
rergon Plautinorum Terentianorumquo vol. I scripsit 
Fridericus Ritschelius. Lipsiae, apud Weidmannos. 
An. M. DCCC. XLV, in-8“.) ' 

7 

sermone prima illa esse coepit, quae in- 
scribitur de Plauti poetae nomini- 
bus. Siquidem clarissimus hic vir con- 
firmare aggreditur, Sarsinatem poetam , 
non Marcum Accium Plautum (quod 
nomen iam inde ab exeunte seculo quin- 
todecimo omnes Plauti editiones constan- 
tissime praeseferunt), sed Titum Mae- 
cium Plautum esse appellandum (1). 

Huic Ritschelii opinioni suffragati sunt 
apud Germanos Lachmannus atque Hertzius, 
acerrime vero adversati sunt .Geppertus et 
Kleinius (2), excellentis ingenii et doctrinae 
viri. Apud Gallos Ritschelianum commen- 
tum insectatus est G. Boissierus, professor 
in Parisino lyceo, cui nomen a Carolo 
Magno est factum (3). Naudetus autem 
vir cl. iiec adfirmare nec refellere ausus, 
rem in medio relinquit (4). Ceterum praeter 
nonnullos Germanos, in quibus Fleckeise- 



(1) Iam anno h DCCC xlii Ritschelius scripserat in 
lUusen Philologico , se Plautinas fabulas vidisse in 
Ambrosiano , T, Macci Plauti, non 
M. Acci Plauti appellatione donatas. 

(3) Gescliichte des Drama’s von J. L. Klein, Leipzig, 
T. O. Weigel, 1865-67, in-8“. 

(3) V. Journal giniral de l' Instrue tion publique ^ 
' vol. 28, n" 39 et 41 ; 11 et 21 mai 1859. 

(4) • QuMl se soit appele M. Accius ou At~ 
* tius Plautus, comme le portent les editions 

nus (1), neque apud Britannos, neque apud 
Italos, neque apud alias gentes, politiore 
humanitate excultas , quispiam hactenus 
fuit, qui Plautinas fabulas llitscheliana 
appellatione evulgaret; si excipias in Gallia 
iEmilium Benoist , amicum meum , eun- 
demque spectatissimum litterarum latina- 
rum doctorem in lycfo imperatorio Massi- 
liensi, qui abhinc quatuor annos Cistel- 
lariam, et anno insequenti Rudentem 
edidit, Ritscheliano titulo donatas (2). 

Haec breviter de doctissimis viris, qui 

• de ses oeuvres imprimees, ou que l’on ait Domme 

• T. Maecius Plautus, comme I’ a proave 
« (comme il prelend de 1’avoir prouve) le savant 
« Mr Ritschl dans une dissertalion de quarante pages, 

< dont M>' Laclimaon adople les conclusions coolestees 
« par Mr Geppert, et defendues par Mr Martin Hertz 

• dans un memoire de 33 pages in-8°, elc. Naddbt, 

• Nouvelle Biographie generale, publiee par Firmia 
« Didot freres. Paris, Didot, M. DCCC. LXii, tom. 40<”c 

< ad vocem Plautus. « 

(1) T. Macci Plauti Comoediae ex recensione AIfredi 
Fleckeiseni. Lipsiae, sumtibus et typis B. G. Teubneri. 

M. DCCC. L. 

(9) Titi Macci Plauti Cistellariam 
recensuit variorumque notis illustravit ..fi. Benoist. 
Lugduni, 1863, in-8‘\ Praeposita est huic editioni 
politissima galli doctoris praefatio. — Titi Macci 
Plauti Rudens. «Lc Gabie, Comedie de Plaute, 
( revue sur les 'principales editions et publiee avec 
« une preface et des notes en fran^ais par E. Benoist, 

Plautinum praenomen et nomen, a Ritsche- 
lio nuper procusum, aut recipiendum aut 
repudiandum existimarunt. Quum autem 
fusius et diligentius in rem ipsam esse 
inquirendum putarem, ab illorum tanien 
scriptionibus evolvendis omnino abstinere 
decrevi, qui aut pro Ritschelio stetissent, 
aut in diversam sententiam discessissent j 
ne forte aliorum auctoritate, potiusquam 
rationum momentis, impelli viderer. Qua- 
propter marte meo rem expediens, multis 
praetermissis, quae habet Ritschelius in 
Parergis (1) suis ad Plautum, summa tan- 
tum argumentorum capita expendam, quibus 
tota nititur Bonnensis professoris disputatio. 
Quo facto, meas animadversiones in me- 
dium adferam, quas acerrimo vestrum iu- 
dicio propono, collegae clarissimi, qui me 
abhinc aliquot menses vestrorum studio- 
rum socium et consortem, pro vestra hu- 
manitate, adsciscendum putastis. 

) 

« gDcien eleve de l’Ecole normale, agrege pour Ia 
1 classe supe'rieure, etc. Paris, Angaste Durand, 1864, 
< in-8°. u Ibidem in notis, pag. 79, scripsit Benoist: 

• Je crois avoir en France mis pour la premiere fois 
« en tete d’ane Comedie de Plaute cette de'signation: 

• T. Macci Plauti. > 

(1) De Plauti poetae nominibus Dissertatio I , 
pag. 3-43. — Die Plautinischen Didaskalien. Disser- 
tatio IV, pag. 297. 

Primum omnium ait Ritschelius, in nullo . 
ex codicibus Plautinis, manu exaratis, legi 
praenomen et nomen auctoris, sed omnes 
ad unum, excepto palimpsesto quodam Am- 
brosianae bibliothecae Mediolanensis, hoc 
titulo esse donatos: Plauti Comoediae, 
vel Plauti Comici Comoediae; vel 
demum Plauti Comici Poetae Co- 
moediae. Praeterea vetustiores omnes 
editiones Plautinae, arte guttembergia evul- 
gatae (veluti quas Alexandrinus Merula ador- 
navit iam inde ab anno m. cccc. lxxi et 
anno m. cccc. lxxxii), hoc solum titulo gau- 
dent: Plauti Comoediae (1). Quibus 
positis, concludit Ritschelius, praenomen 
illud et nomen (Marcus Accius), nullo 
nixa fundamento, perperam ab antiquis- 
simis Plautinarum fabularum interpreti- 
bus (2) Sarsinati poetae fuisse adficta, pro 

(1) Est apud une anliquissiaiuin et preliosissiaitiin 
Plaati volumen, Parisiis editum italicis litterarum for- 
mis apud Guillelmum Le Rouge, impensis Dionysii 
Rocii, bibliopolae, ubi legitur in fronte: Secunda pars 
Plautinarum Comoediarum ; deinde Plauti Comici fesli- 
vissimi Menaechmus . . . Plauti Sarsinatae Miles^ ctc. Ad 
calcem vero libri: Finis Plautinarum Comoediarum. 

(3) Omnium primi feruntur Umbrum poetam 
M Accii Plauti nominibus donasse Saracenus 
et Pius, qui comoedias ediderunt ab an M CCCC. xc 
ad annum m. d. xix 

eo quod est Titus Maecius; quae po- 
strema nomina ipse testatur legi in mem- 
branis Mediolanensibus (1), quas supra me- 
moravi. Quum autem huic Ritschelii sen- 
tentiae refragentur loci nonnulli ex Var- 
rone, Festo, Frontone, C. Plinio Secundo, 
A. Gellio atque ex duobus prologis Plauti- 
nis deprompti, horum auctoritatem sum- 
ma ope convellere conatur Bonnensis phi- 
lologus. 

Et primo quidem Varronianum locum 
adfert a libro viii petitum de lingua la- 
tina (2), cuius haec sunt verba; Omnia fere 
noslra nomina virilia et muliebria multitudinis, 
quum recto casu fiunt, dissimilia, cum dandi, 
eadem: dissimilia, ut mares Terentiei, feminae 
Terentiae; eadem in dandi, viris Terentieis, et 
mulieribus Terentieis. Dissimilia Plautus et Plau- 
tius, et communia huius Plauti et Marci 
Plauti. Deinde locum alterum exscribit 
ex eiusdem Varronis libro vii (3), ubi le- 
gitur: M. Accius in Casina (II, 3, 49) 
in fringuilla: Quid fringutis? Quid istuc tam 
cupide petis? Praeterea Varroni comitem ad- 

(1) Pag. 372: T. Macci Plauti Casina 
explicit. Item pag. 112: T Macci Plauti 
Me nae c h m i et c. 

(2) § 3« Maeli., pag. 419 Speng. 

(3) 104 Maeli., pag. 381 Speog. 

dit Festum grammaticum (1), cuius exstat 
mutilus quidam locus, quem Paulus Dia- 
conus dicitur in hunc modum supplevisse; 
Ploti appellati sunt Umbri, pedibus planis quod 
essent, unde soleas dimidiatas, quibus utuntur in 
venando, quo planius pedem ponerent, vocant 
semiplotia, et ab eadem causa M. Accius poeta, 
quia Umber Sarsinas erat, a pedum planitie initio 
Plotus, postea Plautus coeptus est dici. 

Gravissimum sane argumentum ex allatis 
locis eruitur adversus Ritschelianam sen- 
tentiam. Siquidem planissime disertissime- 
que tum Varro, tum Festus memorant 
Mar cum Accium Plautum poetam. 
Sed difficultati occurrens Ritschelius, scri- 
bit, primum Varronis locum corruptum, 
ita esse emendandum, ut legamus: Dissi- 
milia Plautus et Plautius, et commune huius 
Plauti: ut et Marci. Quae Ritschelii emen- 
datio eo spectat, ut legentibus suadeat, 
Varronem hoc significare voluisse: vide- 
licet nomina Plautus et Plautius communem 
habere casum genitivum Plauti, haud aliter 
ac nomina Marcus et Marcius communem 
habere casum genitivum Marci. In altero 
autem loco Varroniano ait Ritschelius, lit- 
teram M ita cpniungendam esse cum inse- 



(1) Sex. Pompeii Festi De verborum significalione, 
lib. XX, an. m. d. lxxv. Vide pag. clxvii. 

quenti vocabulo Accius, ut legatur Maccius. 
Item ad Festum quod attinet, contendit, 
hunc locum vel a Paulo Diacouo, qui Fe- 
stum in epitomen redegit, vel ab aliis 
fuisse adulteratum; atque in vetustioribus 
Festi codicibus legi tantummodo ... us 
poeta, non Accius poeta. Unde iam patet, 
ipsum poetae nomen desiderari, et propius 
fortasse ad veritatem accessurum, qui in- 
terpretetur [comic]us poeta. Ceterum proba- 
bile non est, pergit scribere Ritschelius, 
Festum appellasse Sarsinatem nostrum tan- 
tummodo Accium, quin, addito praenomine, 
ipsum distingueret a celebri Lucio Accio 
poeta; ergo, concludit, scribendum fuerat 
certe M.. Accius. Qua posita lectione, non 
conficitur, hanc litteram M habendam esse 
tamquam praenomen , ibique legendum 
Mar cus Accius potiusquam Maccius. 

Postquam Ritschelius difficultatem dis- 
solvere conatus est ex Varronis et Festi 
locis profectam, venit ad quandam Fron- 
tonis epistolam (1), ubi haec perspicue le- 
guntur: Mire hoc genus verborum Ac- 
cius Plautus . . . Hic autem doctor 
Bonnensis nihil plane adversus sententiam 
suam erui posse arbitratur e; hac Frontonis 

(1) Vide Palimpsesl. Ambroa. bibliolhecae, pag. 951. 
— De oral., III, pag 180. Romae, 1846. 



Digitized by Googl( 



DE PLAVTI POETAE NOMIN. 105 

epistola, quam Angelus Maius primum evul- 
gavit ex palimpsesto bibliothecae Ambro- 
sianae. Fieri enim potuit, ait Ritschelius, 
ut negligentia librarii duplicata non fuerit 
littera M, hoc est praetermissa fuerit haec 
littera, quae erat coniungenda cum inse- 
quenti nomine Accius, ita ut legeretur 
Maecius. Fortasse etiam Angelus Maius, 
nou bene perpenso Frontonis loco, et vul- 
gatae opinioni indulgens, scripsit Accius 
pro eo quod est Maecius. 

Ad eundem plane modum pugnat Ritsche- 
lius adversus triplex, idemque firmissimum 
argumentum petitum ex C. Plinio Secundo, 
qui in elenchis librorum xiv, xv et xix 
Historiae Naturalis (1), Sarsinatem poetam 
conceptissimis verbis appellat M. Accium 
Plautum. Extrito enim puncto, quo lit- 
tera M discriminatur a voce Accius, ecce 
tibi, ait noster, germanum Plauti nomen 
existi t Maccius. Quam quidem sententiam 
studet confirmare animadvertens, Plinium 
in elenchis, quos supra memoravimus, 
perraro praenomen , nomen et cognomen 
singulorum scriptorum coniunxisse. 

Haec perfunctorie admodum Ritschelius 
de Frontoniana epistola et de elenchis Pli- 



(1) C. Pliaii Secuodi llist. Nat. — Aug. Taurino^ 
rum, M. occc. xxix, tom. h pag t)0. 

nianis. Neque vero magnopere laborat ^e 
prologo Asinariae, ubi legimus: 

Nano quod me dixi velle vobis dicere, 

Dicam: huice nomen graece Onagost fabulae, 
Demophilns scripsit: Marcus vorlit barbare: 
Asinariam vult esse: si per vos licet. 



Aut de prologo Mercatoris, ubi exstat 
hic versus: 

Eadem latine Mercator MarcI Accii. 

Namque ad Asinariae versum quod 
spectat, ait a vulgata lectione recedere co- 
dices praestantissimos, in quibus legitur 
Mac rus, vel M. Accius, vel demum 
Maccus; ibique legendum omnino: 

Demophilns scripsit, Macciu’ vortit barbare. 

In versu autem Mercatoris, manibus 
pedibusque obnixus ut sententiam suam 
tueatur, contendit Ritschelius, vocem Ac- 
c i i abhorrere a grammsrtica Plautinae 
aetatis , quae non reciperet casum pa- 
trium, desinentem in duplex iota; ani- 
madvertit, in omnibus codicibus legi vel 
Mactici, vel Mattici, vel demum M ar- 
ti ci; Bothium ipsum, offensum exitu illo 
genitivi casus in ii, reposuisse Marci 

Attici (1); postremo hanc unam lectio- 
nem idoneam videri; 

Eadem latiue Mercator Macci Titi. 

Hactenus de nomine Maecius, quod 
Ritschelius contendit tenendum pro eo quod 
est Marcus. Restabat, ut germanus phi- 
lologus alicunde erueret praenomen Ti- 
tus, quod nescio quomodo suspicatur la- 
tere in versu Mercatoris. Cupidius au- 
tem quaerenti Ritschelio se se offert locus 
quidam A. Gellii (2), ubi vulgatae omnes 
editiones habent: M. Aquilii; codices 
vero manu scripti praeseferunt M. Ac Cii 
Titi, vel M. A c u t i c i (3), vel M. c u i- 

(1) In parisina Plauti editione Goillelmi Le Rouge, 
quam supra memoravi, legitur tantummodo: Eadem 
latine Mercator Marci, 

(3) Marcus autem Varro in libro De Comoediis 
Plautinis, primo actu, haec ponit: — Nam nec Gemini, 
nec Leones, nec Condalium, nec Anos Plauti, nec Bis 
Compressa, nec Boeotia unquam fuit, neque adeo 
«.•ypoixos, neque Coromorientes: sed M. Aquilii. — In 
eodem libro Varronis id qnoqne scriptum est, Plau- 
t ium fuisse quempiam poetam Comoediarum, cuius 
quoniam fabulae Plauti inscriptae forent, acceptas 
esse quasi Plautinas ; quum essent non a Plauto Plau- 
tinae, sed a Plautio Plautianae. A. Gellius, Nocl. 
Au., 111, 3. 

(3) Ita legitur etiam apnd A. Gellium, oditum 
Lngduni apud Seb. Gryphium, an. 1543. 

tii, vel demum M. Hatrutici. Ex cor- 
ruptis huiusmodi vocibus conatur Ritsche- 
lius , divina veluti virgula , exsculpere 
Macci Titi, animadvertens, in hoc loco, 
uti interdum fit apud scriptores latinos, no- 
men Macci praepositum fuisse praenomini 
Titi. Quo^ facto arbitratur Ritschelius, se 
tam certis testimoniis lectionem palimpsesti 
Mediolanensis munivisse atque firmasse, ut 
nemo sanus fidem illi audeat derogare. 

Haec ferme sunt argumenta, quibus nixus 
Bonnensis professor novum Sarsinatis poe- 
tae nomen excudit. Quae quidem in uni- 
versum' aestimanti non est dubium , quin 
ab ingeniosissimo et doctissimo viro pro- 
fecta videantur. Siquis autem singula stu- 
diose intueri, atque ad obrussam coeperit 
exigere, nae illi Ritschelianum commentum 
patebit levi tantummodo niti coniectura, et 
plus habere acuminis quam veritatis. 

Equidem aio, me Ritschelio fidem adiun- 
gere testanti , Plautinos codices manu 
scriptos, quotquot hactenus innotuerunt, 
poetae praenomine et nomine carere, si 
unum excipias palimpsestum .Imbrosianum. 
Quod quidem et ipse, abhinc annos quatuor, 
Italia universa peragrata, oculis usurpavi 
in singulis bibliothecis, praesertim vero in 
Vaticana, quae, prae ceteris italicis, Plau-^ 
tinis codicibus pretiosissimis abundat. Do 

etiam Ritschelio, Plautinas editiones vetu- 
stissimas uno Plauti cognomine exornari. 
Sed aperte profiteor (pace quod fiat viri 
eruditissimi), me a Ritschelio penitus dis- 
sentire, quum lapidem omnem movet, ut 
gravissimum testimonium refellat ex Var- 
rone, Festo, Frontone, C. Plinio Secundo, 
A. Gellio et Plautinis prologis depromptum. 
Et revera quisnam illius sententiae subscri- 
bat , nullo prorsus argumento affirman- 
tis, priorem Varronis locum, quem supra 
memoravimus, vitio laborare, atque ila 
esse emendandum, ut expuncto cognomine 
Plauti, vox Marci habeatur tamquam 
profecta a nomine Marcius? Quorsum, 
quaeso, spectant Varronis verba? Huc ni- 
mirum ut doceat, nomina latina, quae in 
recto casu exeunt in ius et in us, commu- 
nem habere exitum in casu patrio numeri 
singularis. Qua lege posita fit , ut et 
Plautius et Plautus habeant casum 
genitivum communem Plauti. Hoc per- 
spicue, mea quidem sententia, significavit 
Varro, quum scripsit : Dissimilia sunt (in 
casu recto) Plautus et Plautius, et communia 
(in casu genitivo) ftuius il ) Plauti et Marci 

(1) Sapervacaneum arbitror monere, pronomen huius 
poDi a Varrone tamquam aignum casus patrii, pro eo 
quod esset Graecis articulus rov. 

Plauti. Ecquid igitur causae erat, quam- 
obrem Ritschelius incorruptam Varroniani 
ioci integritatem calumniaretur, verbaque 
ad libidinem -immutaret? Responsum in 
promptu est. Nempe Ritschelii maxime in- 
tererat invisum Marci praenomen quovis 
pacto abolere. Quod quidem praenomen 
pariter expungit ex altero loco Varroniano, 
coniunctis litteris in unam vocem Mae- 
cius. 

Quo 'facto veretur Ritschelius, ne forte 
argutari et hariolari iudicetur. Ego vero neque 
argutari, neque hariolari doctissimum ho- 
minem dixero, qui postquam falsam sibi 
alicuius rei persuasionem induit, omnia 
facit, quo propositum assequatur. Hic au- 
tem absurdum profecto Bonnensi philologo 
videri non debuit, Varronianum locum per 
coniecturam sic interpungere, ut duae vo- 
ces in unam coalescerent (1); quum prae- 
sertim in libris vetustioribus, manu exara- 
tis, litterae nullis saepe punctis distinctae, 
uno tenore scribi consueverint. 

Neque alio argumento, quam coniectura 
ductus alTirmat Ritschelius, omnem plane 



(1) Exemplum instauravit Ritschelius veterum phi- 
lologorum, qui auctorem 'Noctium Atticarum A g ci- 
lium non Aulum Gellium falso appellandum 
esse contenderent. 

auctoritatem esse detrahendam adulterato, 
uti ait. Festi loco, quem in medium attu- 
limus. Ego sane non video, cur ibi cogi- 
tandum sit de voce Comicus, potiusquam 
de voce Accius; non video, cur Festo ne- 
cesse fuerit (uti contendit Kitschelius), no- 
men aliquod praeponere voci Accius, ne vi- 
delicet ambigerent lectores, utrum ipsius 
verba ad Lucium Accium, poetam tragicum 
spectarent, an ad Plautum, comoediaruiy 
scriptorem. Quum enim in allato Festi loco 
memorentur Umbri et Sarsinates, qui a pe- 
dum planitie Plolivel P/aub appellarentur; 
iam illud patet apertissime, veteris gram- 
matici verba ad Lucium Accium Pisauren^ 
sem referri non posse. Quamvis autem 
Ritschelio concedamus, in vetustis codi-' 
cibus litteram M probabili omnino con- 
iectura praecessisse nomen Accius, anne 
quispiam hinc colligat, necessario legen- 
dum esse Maecius, potiusquam Marcus 
Accius? 

Hanc tamen lectionis necessitatem mor- 
dicus tuetur Ritschelius vel in Frontonis 
loco, de quo supra memoravi; eo usque 
progressus, ut Angelum Maium, singularis 
ingenii, doctrinae et diligentiae virum osci- 
tantiae criminari non dubitet, propterea 
quod in describenda Frontonis epistola, 
de Accio Plauto, non de M a c e i o 



112 . ANIMADV. IN DISS. PR. RITSCH. 
Plauto cogitarit. Qua quidem in ro An- 
ge Ium Maium falso a Ritschelio accusari 
apertissime patet ex Frontonis palimpse- 
sto , quem sedulo nuper inspexi in bi- 
bliotheca Ambrosiana. Siquidem vox ver- 
borum versum claudit ; nomen vero 
Accius legitur initio versus insequentis 
hoc modo : 

mire 

* hoc genus Terborum 

Accius Plautus . . . 



Ceterum si res vel una auctoritate sit diri- 
menda, Angeli Maii scriptionem Ritschelia- 
nae emendationi longe praetulerim. Italus 
enim philologus, nullo instinctus studio, 
non antecapta persuasione impulsus, Fron- 
tonianum exemplar descripsit. E contrario 
hoc unum Bonnensi doctori erat propositum, 
ut ex Frontonis epistola placitam, sibique 
unice probatam lectionem erueret. 

Quamquam nihil iam nobis opus erat, 
ad controversiam diiudicandam, recentio- 
rum scriptorum auctoritatem in mediiim 
adferre. Nulla enim hac de re inter aequos 
sapientesque aestimatores contentio iam 
esse potest, qui Plinianos modo elenchos 
inspexerint, in quibus Umber poeta haud 
semel , sed iterum ac tertio , expressa 
M. Accii Plauti appellatione dona- 

tur (1). Nec facit quod scriptor historiae 
naturalis, in auctoribus commemorandis, 
uno ferme aut duobus nominibus conten- 
tus, perraro tria usurparit. Cur enim Plinio 
in L, Atteio Capitone (2) et in Cas- 
sio Severo Long"ulano (3) designan- 
dis, triplicis nominis gratiam facias, in 
M. Accio Plauto non facias? Nempe 
oportet contrariis, iisdemque certissimis 
indiciis nitatur qui pervicaci animo Pli- 
nianae buic lectioni repugnet, quam in- 
corruptam testantur, praeter cetera argu- 
menta, ipsi prologi Plautini Asinariae 
et Mercatoris. 

Hic vero te, Ritscheli, rogo, vir doctis- 
sime, ut ne graveris percunctanti mihi ex 
tui animi sententia respondere. Tute fate- 
ris, apud praestantissiraos codices manu 
scriptos in Plautinae Asinariae versu, 
de quo supra dictum est, legi vel Macrus, 
vel M. Accius, vel Maccus. Dic igitur, sodes, 
nonne variae buiusmodi codicum lectiones, 
etiam spectata litterarum similitudine, pro- 
pius et verius ad vulgatam (Marcus) ac- 
cedunt, quam ad illam tuam emendationem 

(I) Expressa hac M. Accii Plauti appellatione 
donatur Sarsinas poeta etiam in Pliniano Palimpsesto 
S. Pauli Carintliiano. CI' IIertz, Dissert. Epim., pag. l4. 

(3) C. Plinii Secundi edit Tanrm. tom I, pag. 38. 

(3) Op. cil., tom. 1, pag. 147. 

(Macc iu’), qua ingeniose quidem et acute 
difficultatem dissolvere studuisti ? At minus 
'feliciter, pace tua dixerim, rem expedivisti 
in prologo Mercatoris, ubi versum car- 
pis, quod recedat a grammatica ratione 
Plautini aevi, quae exitum repudiaret ge- 
nitivi casus singularis in it; ideoque tam- 
quam vitiatam expungis vocem Accii. Pa- 
tere sis, Ritscheli, me tuis armis adversus 
te pugnare; illa videlicet usurpando, quae 
ipse passim tangis in Parergis (1), quaeque 
nuperrime confirmavit Dziatzkus (2) in di- 
sputatione sua de prologis Plautinis et 
Terentianis. Nimirum romanas comoedias, 
quae semel in theatro actae stetissent , 
plausuque fuissent a spectatoribus exceptae, 
histrionum greges praesenti pecunia a poeta 
mercabantur, eas(jue pro arbitratu suo im- 
mutabant ut spectantium ingenio et vo- 
luptati obsequerentur (3). Quas quidem 
comoedorum adulterationes atque interpo- 

(I) Dissert. III, VII, VIII, IX. 

(3) De Prologis Plautinis et Terentianis. Bonn., 1864. 
— Cf. OSANN., Analecta critica, pag. 150, 442, 444. 

(3) Huc nimirum spectant Horatii versus 174 et seq. 
in epistola prima libri secundi, in quibus poetas 
carpit, quod lucri tantum et mercedis causa comoe- 
dias suas scriberent: Gestit enim (poeta) nummum in 
loculos demittere, post hoc - Securus, cadat an recto stet 
fabula talo. 

lationes apertissime testantur Plautinarum 
fabularum prologi, ubi de rebus interdum 
sermo est, quae longe post Plauti obitum 
evenerunt (1). Ecquis vero tibi assentiatur, 
contendenti, hunc Mercatoris prologum 
a Sarsinatis nostri aetate, vel longo inter- 
vallo distantem, genitivum illum Accii 
recipere non potuisse ? Ecquis certam huiu- 
sce interpolationis aetatem audeat definire ? 
Equidem cum Sverdioeo arbitror, Osan- 
num (2) rem acu tetigisse, quum suspi- 
catus est, hunc prologi versum fuisse aliena 
manu superinductum; siquidem neque cum 
superioribus versibus , neque cum inse- 
quentibus, apto sententiarum nexu, conti- 
netur. Ceterum, neminem, credo, aut per- 
paucos sane tibi adeo morigeros invenies, 
quibus facile persuadeas, ex variis hisce 
codicum lectionibus (Mactici, Maitici vel Mar- 
ticij sponte fluere emendationem tuam f Macci 
Titi/, qua pristinam vexatissimo versui fa- 
ciem te instaurasse existimasti. Ita nimirum 
natura est comparatum, ut quemadmodum 
nullo negotio homini fidem adiungimus, 
a quo relatum audiamus quod magnopere 
expetimus; ita ex scriptionibus, librariorum 

(1) Sit exemplo prologus Casinae, quem patet 
a Plauti ingenio non esse profectum. 

(3) Op. cit,, pag. 173. 

inscitia corruptis, tinea exesis, vetustate pene 
oblitteratis, coniectando facile illa extun- 
damus, quae in animo nostro iam penitus 
insederunt, quaeque illinc abesse doleret. 

Quod quidem Ritschelio nostro contigit, 
qui omni mente in ea cogitatione curaque 
versatur, ut Titum Maecium suum odoretur 
et pervestiget non modo in allato Merca- 
toris versu, sed 'in loco etiam A. Gellii, 
ubi neque optimae editiones, neque cor- 
ruptissimae codicum lectiones eam littera- 
rum similitudinem exhibent, ex qua exopta- 
tus ille Titus Maecius tandem excitetur. Et 
revera quaenam Maecio Tito est similitudo 
cum M. Aquilio, M. Acutico , M. Acuilio et 
M. Halrutico? Ritscheliano commento vide- 
tur prima fronte suffragari -lectio Codicis 
Regii et Rottendorfiani, ubi scriptum est 
ilf. Accii Titi. Sed qui vetustiorum codicum 
lectioni assueverit, statim perspiciet, facil- 
lime factum fuisse, ut, qua tempestate 
littera c locum obtineret litterae q, Roma- 
nis adhuc ignotae, vox Aquilii abiret in 
corruptas pariter voces Accii Titi, vel Acutici 
vel Acuitii. Neque ad abolendam vocem 
Aquilii satis erit ‘notare, inauditum esse 
apud Romanos Aquilium , comoediarum 
scriptorem. Quot enim veterum poetarum 
non modo opera, sed nomina quoque, tem- 
poris iniuria aut plane interciderunt, aut 

semel iterumque a grammaticis tantum- 
modo memorantur ? Huc accedit , quod 
- Ritschelianam emendationem tum in pro- 
logo Mercatoris tum vero in Gelliano 
loco minus probabilem facit praeposterus 
verborum ordo, quo praenomen Titi no- 
mini Maecii postponitur. Quamquam e- 
nim non desunt apud Latinos perturbati 
huiusce ordinis exempla; adeo tamen in- 
frequens illorum est usus, praesertim apud 
solutae orationis scriptores, ut inde nihil 
ferme ponderis accedat Ritschelianae con- 
iecturae. Quae quidem coniectura magis 
magisque a veritate recedere videbitur con- 
sideranti, praenomina a Romanis ferme 
fuisse conscripta per litteras singularias, 
non per consequentias litterarum. 

Venio nunc ad argumentum omnium gra- 
vissimum, quo praesertim nititur Ritsche- 
lius, quodque videtur causam ei dedisse 
acerrimi ingenii sui vexandi, ut Varronis, 
Festi, Frontonis, Plinii, aliorumque locos 
ad sententiam suam, coniectando, detor- 
queret. Venio videlicet ad palimpsestum 
Ambrosianae bibliothecae, cuius conside- 
randi gratia abhinc aliquot dies Mediolanum 
sum profectus. Ut primum hunc palimpse- 
stum diligenter evolvi, mutilum, hiantem, 
miris modis deformatum, cuius plufima 
folia, iniuria temporis perforata, decolorata. 

vix ullum ostendunt vetustioris scripturae 
vestigium, equidem sum miratus, quod 
Hitschelius huiusmodi reliquiis tantum tri- 
buerit, ut in Plautina sua editione, saepe 
ne latum quidem unguem ab iis recederet. 
Profiteor tamen, in pagina trecentesima, 
secunda et septuagesima, evanidas quasdam 
litteras oculorum aciem exacuenti satis ap- 
parere, ex quibus haec verba eruuntur; 
T Macci Plauti Casina explicit. 
Hoc unum notabo, dubitari posse, utrum 
littera T, quae praecedit nomen Macci, 
puncto sit distincta, necne; teste etiam An- 
tonio Cerianio, iiii viro Ambrosianae bi- 
bliothecae moderandae , cuius doctrinae 
atque humanitati plurimum debeo. In reli- 
quis palimpsesti locis, ubi Ritschelius testa- 
tur, se legisse haec tria nomina T. Macci 
Plauti, litterae vetustate ^ic evanuerunt, 
ut nullo prorsus pacto sincerum inde no- 
men liceat exsculpere. Sed demus quidem 
Ritschelio, Plautina haec nomina iterum 
ac tertio scripta fuisse in membranis Me- 
diolanensibus. Anne hinc manat, Ritschelii 
sententiae esse acquiescendum, qui hoc uno 
nititur testimonio? Anne dicendum, unum 
hoc exemplar tantum auctoritatis habere, 
ut fides omnino sit detrectanda et palimpse- 
sto S. Pauli Carinthiano, et Plautinis edi- 
tionibus, quae ad hanc diem prodierunt, 

m 

quaeque Plautum Marci praenomine et Accii 
nomine donarunt? Anne dicendum, toto 
coelo errasse doctissimos viros, qui usque 
ad nostram aetatem in Varrone, in Festo, 
in Frontone, aliisque vetustioribus scripto- 
ribus concordes legerunt Marcus Ac- 
cius, non Maecius? Quid, si lijararius 
palimpsesti Ambrosiani, vel inscitia, vel 
negligentia, uti fit, hanc litteram T inve- 
xerit, quae in nullo alio ex codicibus Plau- 
tinis occurrit? Ergone unius, et rudis 
fortasse aut oscitantis librarii men- 
dum pro germana lectione accipiemus? 

Ceterum, ut quae hactenus dicta sunt, 
unum sub adspectum redigantur, iam illud 
primum patet, Ritschelii omnia argumenta 
huc demum recidere, ut ostendat, locos 
omnes Varronis, Festi, Frontonis aliorum- 
que scriptorum, quos supra expendimus, 
aut fuisse adulteratos, aut ubi exstat M. A o 
cius, legendum esse Maecius non Mar- 
cus Accius. Deinde constat, praenomen 
Titus nulla alia niti auctoritate, quam 
evanidis quibusdam litteris palimpsesti Me- 
diolanensis, quem insigniter deformatum 
diximus. Quapropter ne, rem ad vivum 
resecando, forte videar pertinacius in mea 
sententia perstare, concludo, in tam alto 
codicum silentio, nihil plane certi hac de 
re posse in medium proferri. Quum autem 

tum vetus Plauti appellatio, tum nova a 
Ritschelio nuper inducta, coniectura pariter 
fulciantur, ars critica praecipit, ut illam po^ 
tissimum amplectamur, quam ad hoc tem- 
pus constantissime tenuerunt omnes Plau- 
tinae editiones, quae ubique in publicum 
prodierunt; eo vel maxime quod gentile 
nomen Accius fuit apud Romanos usita- 
tum ac tritum; quum e contrario rarioris 
omnino usus fuerit nomen Maecius. 

Quandoquidem vero studium veritatis me 
impulit, ut fusius agerem de Ritscheliano 
commento repudiando, patiamini, quaeso, 
collegae clarissimi, me, arrepta occasione, 
Italos monere, ut etiam atque etiam ca- 
veant a libidine illa,, quae Germanos prae- 
sertim recentiores, veluti tabes, invasit, 
complura novandi in. illis, quae pertinent 
ad archaeologiam, ad philologiam atque 
historiam. Non negaverim profecto, maiores 
nostros in multis errasse ; artis criticae fa- 
cem, vetustioribus libris admotam, pluri- 
mos passim errores dispulisse; nonnullos 
scriptores sedulo fuisse emendatos a viris 
doctissimis, qui vera a falsis, nativa ab 
insititiis discernerent. At non sum equidem 
nescius, subitariam quorundam recentiorum 
industriam multa perperam in vetustis qui- 
busdam operibus immutasse, quae ita com- 
macularunt (utar hic verbis clarissimi ma- 

gistri mei Caroli Boucheroni (1), ut 
interdum subeat dubitare, an aliquid usque- 
quaque sincerum occurrat. Quare dum Ari- 
stophanem Byzantinum et Aristarchum apud 
antiquos laudamus, qui corrupta Graecorum 
volumina scite emendarunt; dum post re- 
natas litteras merito honore et grato animo 
prosequimur Guarinum Veronensem, Geor- 
gium Merulam nostrum, Scaligerum, Casau- 
bonum, Heinsios, Burmannum, Drakenbor- 
chium, Wyttembachium aliosque recentio- 
res, qui operam suam in veterum emenda- 
tionem studiose contulerunt, quique multa 
sapienter in iis declarando, bonarum artium 
sospitatores iure feruntur; acerrime non- 
nullorum contentionem improbamus, qui 
non tam inquirendae veritatis gratia, quam 
gloriolae captandae studio, rebus novis in- 
ventis, multa ad arbitrium penitus finxe- 
runt. Ad Sarsinatem vero poetam quod at- 
tinet, ut eo revertatur unde huc declinavit 
oratio, si iuxta mecum sentire velitis, col- 
legae humanissimi, non Titum Mae- 
cium Plautum, quod nomen Ritschelio 
viro cl. adrisit, sed Marcum Accium 
Plautum pergetis appellare. 

(I) Ue Thoma Valperga Calosio. Aug. Tauriaoram, 
aa. M. Dccc. xxxviii, in-S", pag. CLXXxviii et seq. 

RITSCHELIi LVCVBRATIVNCVLA 

IN THOMAM VALLAVRIVM 



En tibi, Lector, italice reddita quae 
humani s-s imus Fridericus Ritsche- 
lius, ut Animadversionibus meis 
occurreret de Plauti poetae nomi- 
nibus, germanice scripsit a pag. xv 
ad XX operis sui, quod inscribitur: 
Opuscula Pfdlologica, Vol. II. Lipsiae 

MDCCCLXVIlI. 

« In Getmania, grazie a Dio, presso- 
che dappertutto trionfa Cautoritd dei 
documenti scritti da mano umana, e non 




■) 



126 OBIVRG. RITSCH. LVCVBR. 

s invoca piu quella delle edizioni stanir 
pate. Non coH nei paesi a noi vicini. 
Bisogna vedere coi nostri occhi i testi di 
quattro Comedie Plautine — Aulularia 
— Miles gloriosus — Trinumus 
(sic) (^ ) — M e n a e c h m i, che il signor 
Professore Tommaso Vallauri pubblicava 
in Torino 4855-54-85-59 (la prima e 
terza perfino in seconda edizione nel 4 865) 
per convincersi in qual grado le parole dei 
titolo ad recentiores editiones 
exactae contengano la piu orribile ve- 
rita. Senza l'autopsia delle predette Co- 
medie, anche una ben viva fantasia non 
potrebbe immaginare tal cosa incredi- 
bile (2). Smza dubbio il signor Vallauri 
avrebbe molto sapientemente operato, se 
alia Germania avesse laseiato ignorare 
questi documenta eruditionis, che erano 
ignoti fno al 4867 (5). Ma per le sue 
Animadversiones in disserta- 
tionem Fr. Ritschelii de Plauti 
poetae nominibus, spedite anche 
agli Iperborei, trasse violentemente i no- 
stri occhi sui suoi lavori. Quando egli in 

questa Lezione accademica, in cui celebra 
il suo inqresso nelC Accademia Torinese, 
adorna di nomi gloriosi, fa la parte dei 
risuscitatore di M. Accius Plautus, 
morto e sepolto da molto tenvpo, e senza 
che, galvanizzandolo, riesca a produrre 
alcune convulsioni nd cadavere putre- 
fatto, per parte mia poco avrei a dire. 
E tanto meno, in quanto che i stata data 
ampia e conveniente risposta da Martino 
Hertz nel suo Dissertationis de 
Plauti nominibus Epimetrum 
an. 4867 (4), accompagnato da un ele- 
gante e piccante mazzetto, scelto fra i fiori 
della Vallauriana Historia Critica 
Litterarum Latinarum (5); ri- 
sposta, che non lascia il menomo dub- 
bio sull' autorita, che possa avere il Val- 
lauri a far t interlocutore in simili quo- 
stioni. E notisi, che gli altri scritti dei 
signor Vallauri (dei quali undici o dodici 
sono amunziati suile copertine della edi- 
zione delle Comedie), avrebbero senza 
dubbio offerto altra ricca messe (6). Vi 
hanno delle cose, il trovare le quali i 

piuttosto buona fortuna , che speciale 
merito, e per vedere le quali, in ultima 
analisi, non occorre che un paio dUocchi 
sani; ma il non vedere le quali, se per 
caso le incontrate, e siete costretto a 
vederle, fa prova che siamo ciechi o do- 
tati di sensi ottusi. E di questo genere 4 
il fatto, che il nostro poeta (Plauto) si 
chiami Titus Maecius e non Mar- 
cus Accius. Il signor Vallauri cid 
non vede. Perche? Perche le edizioni 
stampate dal ^6° secob (non gid quelle 
dei 45°) al 49° ostinatamente lo hanno 
chiamato M. Accio (7). Gli si dice: 
ma in Milano trovasi un Codice MS., 
che ha un migliaio d'anni di piu, in 
cui chiaramente sta scritto T. Macci 
Plauti. Egli se ne va a Milano, trova, 
che chiaramente sta scritto cosi, ma che 
nel medesimo tempo molti altri luoghi di 
questo palimpsesto sono cosi sbiaditi e 
poco chiari, ed in genere tutto il Codice 
talmente rovinato, da non si potere ab- 
bastanza maravigliare, come alcuno vo- 
glia dar peso alia sua testimonianza (8). 

Non occorre altro. Non si pu6 rispondere 
altro, se non che si ha a fare con un 
VERO FANciDLLO, grande si, e che ha fatto 
stampare questi e quei libri, ma un 
FANCIDLLO, CHE PDRE NON HA IMPARATO 
nulla (9), un FANCIDLLO, riguardo al 
quale rimane dubbio, se piu meriti com- 
passione 0 SCHERNO, 0 QDALCHE ALTRA 
COSA (^0); un fancidllo, che non da 

SPERANZA CHE POSSA IMPARARE (J^); Stt- 

pendosi bene quale sia la potenza, contro 
la quale anche gli Dei lottano invano: 

AdcIic un Dio colIMosania iovaa combatte. 

ScHiLLER, La Pulztlla d^OrUaus^ Ali. iil, sc. G. 

Ma tutto questo sarebbe da sopportarsi, 
e potrebbe essere coperto di generoso si- 
lenzio. Se non che questo grande fan- 
cidllo, CHE NDLLA HA IMPARATO, HA 
l’arroganza di voler parlare fra do- 
mini, erigendosi ad apostolo ammonitore 
internazionale ; f acendo sentire egli ita- 
lianissimo, e percio con poco proposito, 
ai siioi compaesani C ammonizione, «ut 

9 

etiam atque etiam caveant a 
libidine illa, quae Germanos, 
praesertim recentiores, veluU 
tabes invasit, complura novandi 
in iliis; quae pertinent ad ar- 
chaeologiam, ad philologiam 
atqiie historiam. » II che d mag- 
giormenle svqUo con altre conclusioni, 
CHE NULLA picoNO, pcr terminare come in 
un fulmine, colla proposizione sdegnosa: 
«acerrime nonnullorum con- 
tentionem improbamus, qui 
non tam inquirendae veritatis 
gratia, quam gloriolae captan- 
dae stqdio, rebus novis in- 
ventis, multa ad arbitrium pe- 
nitus finxerunt» E perch^. non 
rimanga alcun dubbio a quale indirizzo 
vadano queste parole, ad esse imnwlia- 
tamente tien dietro I applicazione al ben 
amoto M. Accio Plauto. 

Fatta astrazione dall indegnitd morale, 
che sta nel volere destar sospetti. i quali 
tanto offendono 1'onore (12), e che solo 
dimostra di che sarebbe capace Cautore, 

se egli stesso potesse trovare res novas, 
quale artiglieria pesante i adaperata 
nella eloquenza accademica dei signor 
Vallauri? Se mai ha sentito qualche 
cosa di quel didicisse fideliter artes e 
gliene rimane una reliquia, quanta ver- 
gogna dee sentire per un paragone coi- 
tamabile cortesia e graziosa modestia, 
con ^ui i suoi vicini di razza latina 
sanno esprimere i loro sentimenti di na- 
zionalita, anche nella scienza (45)/. . . 

Ma per tornare ancora una 

volta sui signor Vallauri, cm vorrI 
DURARE LA DAWERO INGRATA FATICA DI 
LEGGERE I SUOI SCRITTI, trOVefA, chc 
nessuna delle parole, da noi dette contro 
di lui, i troppo dura. Ognuna di esse i 
ben meritata dalla sua stolta presun- 
zioNE (14). Siagli pero concesso questo 
balsamo, che pur dianzi in Germania ha 
trovato un compagno di sentimenti e di 
armi neWautore della Storia dei 
Dramma, J. L. Klein (Geschichte 
des Drama s, von J. L. Klein, Leipzig, 
T. 0. Weigel, 4865-67) (45). Questo libro 

non i scritto pei filologi, e per quelli 
che hanno unidea di metodo scientifico. 
Questi giudicheranno, che tuito quetlo, 
che d detto nelC opera det Klein su 
Plauto e Terenzio, e specialmnte sulla 
vita e sui nome dei primo, non ^ 
altro, che una spensierata coMPttAziONE 
d’un dilettante insipido e mancante di 

COGNIZIONI (^6), ORNATA DI UNA FRASEO- 
LOGIA SENZA SENSO, E DI UN ARLECCHI- 
NisMO SFORZATO, che pare spiritoso ait au- 
tore, IGNORANTE A SEGNO, che si fa co- 
noscere incapace di leggere ed intendere 
una dissertazione latina (47). Ma tuito 
cid non impedira gid il signor Val- 
lauri di salutare allegro nel Klein 
un fratello, credente in Marco Accio, 
e di stringergli in ispirito e con animo 
grato la mano (48). » 

(1) Quid mirare, Ritscfieli, bone vir ? 
An ignoras, in vetustioribus monumentis 
scriptum fuisse numus et Trinumus, haud 
aliter ac nummus et Trinummus? 

(2) Nimirum in crimen vocatur Vallau- 
rius, quod Bothianam Plauti editionem 
praesertim secutus, varias lectiones repu- 
diavit, quibus Ritschelius Sarsina- 
tem poetam non tam emendare, 
quam ad libidinem fingere vide- 
t u r. 

(3) Longe a Ritscheliana hac sententia 
recedens iEmilius Egger, doctor de- 
curialis in Parisino Athenaeo, de Plautinis 

fabulis a Vallaurio illustratis scripsit ; 

• Yous Hes du petit nombre de ceux, qui com- 
mentent les elassiques latins comme iis auraien', 
iti commentes au temps de Ciceron. » Falso 
autem affirmas , Ritscheli , Vallaurianas 
Plauti editiones (de quibus iam pridem 
disseruit Bibliotheca Philologica 
Gottingensis) Germanis fuisse igno- 
ratas ante annum mdccclxvii. Complura 
harum Comoediarum exemplaria, vixdum 
edita, bibliopolarum rogatu, et Monachium 
et Lipsiam sunt missa a Curatoribus regiae 
officinae librariae Taurinensis. Praeterea 
in Lexico, Lipsiae evulgato a F. A, B r o- 
ckaus, cui titulus: Conversations- 
Lexikon, vita exstat Thomae Vallaurii, 
in qua, praeter alia ipsius opera, latine 
atque italice exarata, memorantur editiones 
Plautinarum fabularum, quas Vallaurius 
adnotationibus auxit. Quae quum ita sint, 
©epslr’ Axp (To {AV^s . . . 

(4) Martinus Hertzius, professor antiqua- 
rum litterarum in Academia Vratislaviensi, 
scriptiunculam evulgavit cum hoc titulo: 
Index lectionum in Universitate Litterarum Vra- 
tislaviensi per hiemem an. mdccclxvii a die xv 
mensis octobris habendarum. Praemittitur Disser- 
tationis M. Hertzii de Plauti poetae nominibus . 
Epimetrum. Typis offic. Universit. (W. Frie- 
drich) in-8", pag. 16. — Tota haec Hertzii 

dissertatio, multis sane verborum contu- 
meliis foedata, declamatoriis cavillationibus 
involuta, barbarico et tortuoso quodam scri- 
bendi genere obcaecata, huc redit denique 
ut contendat, unum Ambrosiani Codicis te- 
stimonium tanti momenti et ponderis esse, 
ut prudentissimus quisque Ritscheliano 
commento debeat assentiri, omnibus argu- 
mentis posthabitis, quae in Animadver- 
sionibus nostris adversus Titum Mae- 
cium attulimus. Quare, ne actum agere 
videamur, lectores ad Animadversio- 
nes modo memoratas delegamus. 

(5) .\ccipe, candide Lector, cupedias, quas 
Hertzius ex libello meo delibavit, quem 
inscripsi: Historia Critica Littera- 
rum Latinarum. Accedit ■na.pe^yov . 
aliquot monumentorum latini 
sermonis vetustioris. Editio 
septima. Augustae Taurinorum, 
ex offic. Asceterii Salesiani, 
in-8°. 

I. Hertzius ridet hanc meam sententiam < Illo- 
rum opinio nobis maxime probatur, qui contendunt, 
Pelasgos, Tyrrhenos, Iberos, aliosque ex Asia tn 
Graeciam pariter atque tn Italiam fuisse profectos; > 
quin ullum in medium adferat argumentum, quo 
baec improbanda videantur. Quum huiusmodi sen< 
tentia, Herodoti, C. Velleii Paterculi, Plinii raa- 

ioris, Walchii, Christ. Walizii, Galvanii, alioram- 
que auctoritate fulciatur, Herlzianam reprehen- 
sionem nihil sane moramur. • 

II. Me carpit, quod in adnotatione quadam ad 
Ennium legatur: c Ennius dicitur illius satyrae 
generis auctor, quam Lucilius subinde limatio- 
rem fecit. » Haec quidem ipse sine ulla afiSrma- 
tione, sed dubitanter (dicitur), uti decuit, scripsi. 
Quum enim pauca tantum eademque brevissima 
fragmenta exstent Ennii Satyrarum , nihil iam 
certi in neutram partem hac de re nobis licet 
proferre. 

III. Crimini mihi dat, quod in quadam adnota- 
tione, Ennio et Naevio aliquot tragoedias tribue- 
rim, quas alii iisdem abiudicant. Quum ex paucis 
fragmentis, quae supersunt, hoc certo erui non 
possit, nil mirum, si alii aliter sentiant. Equidem 
Botbii et Osanni auctoritatem sum secutus. 

IV. Me accusat, quod inter nobiles comoediarum 
scriptores priscae aetatis memoraverim Q. Caeci- 
lium Statium, Q. Trabeam, Dossenum, Vettium TU 
tipium. Huiusce rei fides sit penes Horatium in 
Epistolis, penes Ciceronem in Bruto, Quintilianum, 
A. Gellium, quibus tutius quam Martino huic 
nostro credendum arbitror. 

V. Ex Hertzii sententia, perperam ego Cicero- 
nem in Bruto sum secutus in Plauti aetate sta- 
tuenda ! I ! 

VI. Hertzio iudice, de graecis Plauti fontibus 
ego loquens, non recto ordine Philemonem, Di- 
philum, Apollodorum, Epicharmum momoravilll 

VII. Nimis modeste, uti Hertzio videtur, 
scripsi, Livium Andronicum Odysseam Latinam 
ex Homero videri interpretatum ; e contrario 

panllo imprudeotius contendo, Lucilium 
XXX Satyrarum Libros versu hexametro condi- 
disse I ! ! 

Vni. Mihi succenset Martinus noster, quod non 
omnia Fabii Pictoris opera memoraverim, quae 
temporis iniuria interciderunt; L. autem Cincio 
Alimento aliqua tribuerim, quae ad ipsum non’ 
pertinent. Quod attinet ad nonnulla Q. Fabii 
Pictoris aliorumque scriptorum opera, quae tem- 
pus nobis invidit, aio, de industria a me fuisse 
praetermissa, ne compendiaria Litterarum Lati- 
narum historia, tironibus proposita, in nimiam 
molem excresceret. De ctvbsvrix vera scriptionum 
L. Cincii Alimenti ecquis iam audeat certam sen- 
tentiam ferre? 

IX. Hoc de Varronianis Libris De re rustica 
perperam indicium fero: « Varronis stylus 
elegantior atque ornatior, quam Ca- 
tonianos, is ferme est, qui scriptorem 
deceat aetatis Augusteae.» Quid io hac 
re improbandam esse sentiat, non addit Hertzius. ' 

X. Prae celeris Svetonii operibus, vitas laudavi 
duodecim Caesarum. Hoc cor Herlzio non probetur 
equidem miror. 

Omnino decem haec sunt, quae Vratislavieosis 
professor in Historia mea Critica censuit 
carpenda, ut confirmaret, me perperam adversus 
Titum Maecium pti gnassa.' Quae quidem cri- 
minationes quam verae, quantique momenti de- 
mum sint, aequis rerum aestimatoribus indican- 
dum relinquo. 

Celerum ex universa Hertzii scriptione conflei- 
lur, germanam nostrum philologum summa ope 
niti, ut Italos in universum, tamquam bardos ho- 

mines^ despiciat; eosque praesertim, qui vetustis- 
simas publiceque receptas opiniones tuentur , 
tamquam superstitionis et credulitatis, 
nedum ignorantiae reos criminetur. Quod 
quidem longe altius spectare, quam professor Vra* 
tislaviensis videri vult, quisque facile perspiciet 
ex verbis insequentibus, quibus dissertationem 
suam ipse exorditur: 

c Saepius in litterarum historia accidit, ut er- 
ror aliquis per secula propagatus, atque hominum 
animis infixus, viri unius ingeniosi subtilitate 
atque acrimonia (sic) detegeretur ac tolleretur, 
tum autem scioli existerent, qui novo lumine 
spreto, in tenebris permanere mallent, et veterem 
illum errorem, tamquam sanctum patrimonium 
quovis pignore tuendum et servandum esse con- 
tenderent. Cuius rei luculentissimum documentum 
nostra aetate theologi quidam dedere, qui, cum 
tandem Carolus Lacbmannus, Ricbardi Benlleii 
vestigiis insistens probasset, l.ectionem Novi 
Testamenti vulgatam nullo certo fun- 
damento niti, sed ex mero arbitrio 
concinnatam esse, eandemque optimis et 
antiquissimis, quibus tum uti licebat, testibus ac- 
citis, methodo atque arte critica adhibita refln- 
xisset, clamarent, sanctissimis bis ecclesiae Chri- 
stianae documentis vim inferri, atque ipsius eccle- 
siae ruinam instare, si Libri Sacri hominis illius 
protervi libidine corrumperentur. Nunc haec ira 
fere deferbuit. At in re sane minore, non minus 
acer inveterati cuiusdam erroris a viro aliquo 
primario ingeniosissime nuper emendati propu- 
gnator ipsis bis diebus exstitit in eo populo, qui 
olim litterarum humanarum facem universo orbi 

praetulit, Thomam Yallaariam dico TaurineD- 
sem > 

His breviter notatis, aio, te, Martine Hertzi^ 
anum ex veteranis Vratislavieosis Academiae " 
professoribus, omnino decere (antequam calamo 
manum admoveas, latinas dissertationes scriptu- 
rus), latini sermonis grammaticae, et vocabulo- 
rum et locutionum proprietati impensius studere. 
Nonnulla enim in hoc dissertationis tuae Epimetro 
tibi passim exciderunt , penitus improbanda. 
Huiusmodi sunt, ut de ceteris sileam: 

Pag. 3‘. ( Quum (Vallaurius) regiae scientiarum 
Societatis Taurinensis sodalibus humanissimis, ali- 
quot mensibus abhinc cooptatus atque identidem a 
poetae sar sinatis municipibus civitate donatus es- 
set > etc. — Quorsum tandem, Hertzi mi, adver- 
bium identidem heic posuisti, quod a tua 
sententia prorsus abhorret? Tu, opinor, quadam 
vocis similitudine captus existimasti, haec duo 
adverbia (identidem — itidem) unum atque 
idem valere, ac posse a te promiscue usurpari. 
Pol profecto te longe fefellisti, vir doctissimel 
Corrige sis: atque itidem. 

Ibidem. < Post Comoediarum aliquot Plautina- 
rum, ad recentiores editiones exactarum, anttnadver- 
sionxbus auctarum et scholasticis praelectionibus 
accommodatarum editionem. > Tam absonum ver- 
borum ambitum Italorum aures fastidiose repu- 
diant. Quanto numerosius t Post evulgatas 
Comoedias aliquot Plautinas, quas ad 
recentiores editiones exegit, animad- 
versionibus auxit, et scholasticis prae- 
lectionibus accommodavit. 

Pag. 3 et seq. i Commentatio expressa. Italice: 

Dissertazione stampata.i Oh Hertzii latinitatem non 
germanam sed germanicami Ehodum 
scribe, Martine, si sapis : Commentatio, arte 
* gnttembergia, in valgus edita. 

Pag. 6. < Cum Ritsehelio . . . honores ante 
quinque TUM lustra tn eum collatos gratularer an. 
huius seculi LIV. > Quam inepte in hoc loco po> 
sita sit particula tum, elegantissimus quisque 
facile sentit. Nos Itali indocti, expuncta par- 
ticula tum, scribimus: Quum anno huius 
seculi quarto et quinquagesimo, 
Ritsehelio honores gratularer, quos 
ante annos quinque et Viginti erat 
consecutus. Recte an secus, aliorum iudicium 
esto. 

Ibidem. « Utrumque hoc non ai eos tantum 
VESTRUM pertinet, qui > etc. Nimium eleganter, 
Hertzi mll Nos: utraque res non ad eos 
tantum pertinet ex vobis, qui, etc. 

Pag. 10. c Cum vero iidem illi libri M. Accu 
Titi praebeant , nemo artis criticae elementa 
recte edoctus dubitabit, quin hoc Maedi TUi cum 
Ritsehelio legendum sit. > Quidnam hac .periodo 
implicatius et obscurius scribi poterat? Quonam 
pronomen hoc sit referendam, nemo sane intel- 
ligit. 

Pag. 11. € Haec Qiraldi conieetura ... in Tby- 
sianam, Gronovianam aliasque ante me editiones 
recepta est. » Quae nam sunt, Hertzi humanis- 
sime, editiones ante me? 

Pag. 12. ( Ego diutius immorari nolo huic sen- 
tentiae. » Equidem pervellem, Hertzi erudi- 
tissime, locum aliquem in medium adferres, 
ex optimo latino scriptore petitum, ubi verbum 

immoror coniungatur cum casa dativo. Si verbi 
6TV(Mv spectemus, omnine scribendum: diu- 
tius nolo in hac sententia (vel bac 
sententia) immorari. Nisi, forte insana, 
quae aliquot Germanos cepit, novandi libido eo 
iam processerit, ut animum induxerint gramma- 
ticam lati nae linguae rationem,* nedum veterum 
scriptorum nomina immutare. 

Pag. 13. ( Contra sententias ab ipso {Vallaurio) 
RECOCTAS. > Sententiae recoctae sunt senten- 
tiae diligenter _ expensae, excussae. 
Inepta igitur translatione Vallaurianas sententias 
recoctas appellas, pro eo quod est repetitas. 
Recoctas sententias, haud aliter ac recoctam 
Titi Macci cramben tibi uni habeas, Marline 
mi. Noti nobiscum communicare. Cibos recoctos 
Italorum ilia non concoquunt. 

Ibidem, c Ea quae cardinem, Ritsehelianae ra- 
tiocinationis EFFICIUNT. » Plane axo 
Hertzi mi I Quanto satius t Ea, quibus cardo 
vertitur Ritsehelianae ratiocinationis, 
vel ea, quibas tota nititur Ritscheliana 
ratiocinatio. 

Pag. i5. « Qui de ORClNO aliquo SOLIO oracula 
sua proferunt. > Hariolare, Hertzi mil Quodnam, 
quaeso, est orcinum istud solium, quod nu- 
squam apud Latinos me legere memini? 

Sed Qnis rerum notandarum iam sit. Qui haec 
scribat, quae in tuae dissertationis Epimetro le- 
guntur, Martine Hertzi, hunc nos hominem plane 
afxovaov dicimus; etiamsi in celebri aliqua 
academia romanas antiquitates tradat, atque ille- 
pida verborum asperitate, gravique supercilio in 
adversarios suos superbe invehatur. 

(6) Ecquis graphicum te mortalem non 
dixerit, Ritscheli, qui de alienis scriptio- 
nibus iudicas, quin eas oculis usurparis? 

(7) Plautinae editiones, quae prodiere 
seculo quintodecimo, nec M. Accium nec 
T. Maecium memorant, sed uno gaudent 
Plauti cognomine.^ 

(8) Animadvertas hic licet, candide lector, 
Ritschelii animum, subdolum verbis no- 
stris detorquendis et carpendis. Vide in 
hanc rem Animadversiones nostras 

" (pag. 117-119) a verbis: Venio nunc ad 
argumentum omnium gravis- 
simum etc.; ad verba: Ergone unius, 
et rudis fortasse aut oscitantis 
librarii mendum pro germana 
lectione accipiemus? 

(9) ‘PoStt £{'/}» xa 5 , Ritscheli amoe- 

nissime! 

(10) Cur, missis ambagibus, aperte non 
. dixisti , vir humanissime , puerum 

hunc, iam grandem, verberibus 
male esse mulcandum? Haec ni- 
mirum firmissima sunt argumenta, quae 
Germaniam redolent, et quibus 
tantummodo Titum Maecium tuum 
tibi licebit ab oblivione hominum vindi- 
care. 

(11) Ad rem L. A. Seneca {De ira, iil, 26); 
Quare fers AEGRI rabiem, et PHRENETICI 

verl)a?... Nempe quia videntur nescire 
quid faciant. 

(12) Quo spectent haec verba tua, Ritscheli, 
ad excogitandum acutissime, 
prorsus non intelligo. Nubes et inania 
captas ! 

(1 3) Haec verba pertinent ad AEmilium 
B e n o i s t, professorem in Massiliensi lyceo, 
qui unus omnium Gallorum, 

Qaot sant, qaotqne fuere 

Ritscbelianum commentum de Tito Mae- 
cio Plauto est secutus. 

(14) Repetitae ad fastidium Ritscbelianae 
contumeliae illud Molierii in mentem re- 
vocant: 

Et tes coups contre moi rtdoubUs en ces lieux 
Montrent, gu’il ne se croit jamais victorieux. 

Moliim, Le$ Femtnet Savantei, Aci. iil, Sc. 5. 

(15) Ecquid, Ritscheli, Kleinio, viro 
doctissimo, Geppertum comitem non 
addidisti, qui fabulam tuam de Tito 
Maecio funditus evertit? 

(16) Quid mirum? Kleinius commen- 
tum tuum de Tito Maecio repudiavit. 
Ergo indoctus est scriptor et nullius mo- 
menti ac ponderis, fa va sans dire. Nui 
n'aura d’esprit, hors nous et nos amis. 

(17) Hic ridens, credo, doctissimus Klei- 

10 

n i u s exclamabit : Lapides loqueris, 
Ritscheli mi! Nec fallor. Ridens sane, uti 
decuit, et Plautinis salibus Ritschelianas 
contumelias nuperrime refutavit K 1 e i - 
nius in praefatione voluminis sexti Hi- 
storiae dramatis; ubi dialogus legitur 
partim germanice, partim latine atque ita- 
lice scriptus, in quo colloquentis partes 
etiam V a Haurio sunt datae. Ibi Klei- 
nius concludit, gloriosum et arrogantem 
Ritschelium verberibus esse caeden- 
dum. Quo facto, eundem inducit magnitu- 
dine dolorum eiulantem et lamentantem: 

0 RITSCUL : Oi, oi ! Ototo, Totoi ! 

« .\h, hei, gam satis verberatus, obsecro. » 

Vide sis: Geschichte des drama’s von J. L. 
Klein, vol. VI, Des italianische Drama. Leipzig, 
T. 0. Weigel, 1868; a pag. vil ad xxx. 

(18)^ Haud scio, an aliquis, vel apud 
Germanos (si Mommsenium et Hertzium 
excipias) reperiatur, cui haec probentur 
Thrasonis nostri convicia ; q uando 
pacata et gravi disputatione lis fuisset di- 
rimenda de Plauti poetae nominibus. Equidem 
contumelias contumeliis non rependam, 
memor Tullianae illius sententiae {De of~ 
fic., I, 38): «Rectum est... etiam in illis 
contentionibus, quae cum inimicissimis 
flunt, etiamsi nobis indigna audiamus. 

tamen gravitatem retinere, iracundiam pel- 
lere. » Hoc unum, te, humanissime 
Ritscheli, admonitum volo, quod ibidem 
apud Tullium legitur ; « Deforme est de se 
ipso praedicare, falsa praesertim, et 
cum irrisione audientium imitari Mili- 
tem gloriosum. » Et cum magna sane 
legentium irrisione haec tua excipientur 
kyLOLfTh {jLOLTo., quae carptim, et quasi aliud 
agens, ex operibus tuis excerpsi, quaeque 
insequenti Appendicula continentur. 

Puer ille grandis, quem nosti, 
Ritscheli, sine ulla bona arte, sine 
ingenio, sine humanitate, sine 
litteris, hoc latinitatis tuae specimen 
acerrimi iudicii viris proponit, ut pateat 
apertissime, quantus vir sis, et quam vere 
temet, uti fando audivi , latino rum 
scriptorum principem praedicare 
non dubites. 

Ex Ritschelii libro, cui titulus; Pa- 
rergon Plautinorum Terentia- 
norumque Vol. I. 

Pag. 60. «... post autem (Plautum) m ur- 
bem reversum, pristina studia aliquantum in- 

TERMissA, recoluisse. » Qui plane hospes in 
latinis litteris non sit, apprime novit quid 
differat inter aliquantum et aliquan- 
tisper. Pax: nihil amplius, Ritscheli. 
Scribe sis: aliquantisper inter- 
missa. 

Pag. 401 et seq. n Huiusmodi epistola cum 
IMPRESSO Plauto nulli praemittatur. » Pror- 
sus indocte, Ritscheli, et barbarorum more ! 
Latini autem : Huiusmodi epistola 
quum nulli Plautinae editioni 
praemittatur. 

Pag. 525. « Prorsus inutiliter inferta vo- 
cula. » Quonam iure, Ritscheli, novum et 
inauditum Latinis vocabulum procudisti? 
Vel ipsi pueruli apud Italos norunt, sicubi 
occurrat in romanis scriptoribus haec vox 
inferta, librariorum inscitiae aut ne- 
gligentiae tribuendam, qui perperam pro 
inserta usurparunt. 

Pag. 576. « Mihi libri usum consolita li- 
beralitas eius viri concessit. » Undenam gen- 
tium, quaeso, Ritscheli doctissime, 
barbaricam hanc vocem extudisti, quae hic 
et passim in scriptionibus tuis occurrit? 
Nos, pueri grandes, scribimus: con- 
sueta liberali tas. 

Ibidem et alibi passim. « Ut nonnisi has, 
quas infra posuimus, litteras extricare potueri- 
mus. » Nusquam apud optimae notae scripto- 

res latinos leguntur coniunctae hae duae 
particulae. Omnino seiungendae aliquo in- 
teriecto vocabulo. Ex. grat. ; ut nisi 
hus, quas infra posuimus lit- 
teras extricare non potueri- 
mus, Contraria exempla solum suppedi- 
tant deterioris aevi scriptores. Tu es, 
Ritscheli, magister in Israel, et haec igno- 
ras? 

Ex Ritscheliano libro, qui inscribitur: 
Protegomena de rationibus criticis, grammati- 
cis, etc. 

Pag. XXX, et alibi passim. « Undecim 
ABHINC ANNOS EMPTUS. » Ah ! inficetam verbo- 
rum collocationem! Elegantissimus quisque 
Romanorum scribit: Abhinc annos un- 
decim. 

Pag. XL. « Tamen fides nec esse addubi- 
tanda videtur. » Vie tibi, Ritscheli, si pla- 
gosus aliquis Orbilius haec legat, quae a 
latini sermonis ingenio prorsus abhorrent! 
Scribe, si ferulam vitare cupias: Tamen 
fides neque in dubium revocanda 
esse videtur. 

Pag. ccxLix. « Elabens mentis acumini. » 
Cave sis, Ritscheli! En tibi imminentem Or- 
bilium! Scribe dum: Elabens mentis 
acumen, vel ex mentis acumine. 

Ex Prooemio Ritscheliano, Mercatori prae- - 
posito. 

Pag. VII. « Contra, cum dtsit nihil, aliquam 
multa redundant, aliquid tamen repugnat reli~ 
quae argumenti dispositioni. • Heic GBdipo 
opus est coniectore, qui sphingi interpres 
fuit. Nemo enim alius, opinor, probabilem 
hinc sensum exsculpat. 

Ibidem, (t . . . , . Critico officium impo- 
nunt ALTERARUM pOTtium OPTANDARUM atquC 

PROBANDARUM , DAMNANDARUM confidenterque 
EXPELLENDARUM ALTERARUM. » Oh teretes et 
superbissimas Germanorum auriculas 1 Oh 
aptam et numerosam suavissimi Ritschelii 
mei orationem! Nostrates quidam, festivis- 
simi homines, hisce verbis perlectis, excla- 
mabunt: Ve’, ve’ un periodo da Fi- 
scHiETTo! Ecco un periodo, degno 
di Frd Galdino! 

Ex Prooemio Ritscheliano , Mostellariae 
praeposito. • v. ■ 

Pag. XI. « Eam (fabulam) mirum esse non 
potest, etiam minores . . . transpositiones 
EXPERTAM ESSE. » Fabulam transpositiones 
expertam esse, pro eo quod est transpo- 
sitionibus esse deformatam, scri- 
bat germanus homo, non ego. 

Pag. XVI. « Testimoniis permemorabilibus. » 
Ecquid causae erat, Ritscheli, cur inusita- 
tum ex penu tuo vocabulum depromeres? 
Cur Tullium et Livium secutus, non scripsi- 
sti: Maxime memorabilibus? Tan- 

tane Titi Maecii fabricatori arrogantia, 
ut arbitretur sibi licere latinas voces ad 
libidinem procudere ? 

Ex Ritscheliana opella: De ficUlibus litte- 
ratis Quaestiones grammaticae. 

Pag. 3. « Qui f Saturnum j procreatorem 

coNiECTANTUR. » Perridiculum hercle, Ril^ 
scheli, in eo libello, cui titulum fecisti: 
Quaestiones grammaticae, te in 
re grammatica insigniter claudicare! 

Pag. 29. «Id vasculum e Durandi colleetione 
transisse (Parisios) in thesaurum num.marium 
(cabinel des mMailles/. » Hoc factum est 
optime, Ritscheli, quod latino titulo gal- 
licum subiunxeris. Ecquis enim unquam 
suspicatus esset, in thesauro tuo num- 
mario latere le cabinet des midailles? Le- 
xicon Morcellianum te docebit, non 
thesauri' sed musei nomine donanda 
esse loca, in quibus , studiorum causa, 
adservantur litterati lapides, vasa, nomi- 
smata, aliaque id genus vetustissima mo- 
numenta. E contrario thesaurum num- 
marium recte dixeris quod est Gallis la 
Tresorerie. 

Ex opere Ritschelii : Opuscula Philologica, 
Vol. II. 

Pag. 384. « Felem captantes, vel caniculum 
apprehensuri. « Pluries equidem legi apud 
scriptores latinos caniculam. Canicu- 

Ius vero ex nullo alio fonte manare potuit, 
nisi ex eo, unde profluxit misellus ille 
Titus Maecius, 

Pag. 414. « Non dicam contra eos, qui 
quovis et loco et modo admissum hiatum con- 

COCUNT, CONCOCTISQUE BONOS VERSUS CONCA- 
CANT. » Vah! apage iocum in re foedissima 
positum ! Voild un bon mot alle- 
mand, dicerent Galli, fi donc, luvat 
autem animadvertere, candide lector, tur- 
pia haec a Plautinissimo Ritschelio 
fuisse prolata, quum sollemniter prooemia- 
retur in frequenti professorum conventu 
Academiae Bonnensis, an. mdcccxli. Utrum 
Ritschelianae huiusmodi argutiae au- 
dientium risum an stomachum moverint, 
prorsus ignoro. Apud Italos profecto et 
apud Gallos, vel a plebeia quavis corona 
fuissent exsibilatae. Sed haec de concacatis 
VERSIBUS hactenus. In Ritscheliano 
coeno satis iam, satis nos volutavimus! 



CONCLVSIO 



Ex dictis tibi perspicuum arbitror, Rit- 
scheli, te, qua es ingenii praestantia, ad 
optimi scriptoris laudem aliquando for- 
tasse emersurum, si in romanis operibus 

evolvendis uon auceps tantummodo syl- 
laharum et variarum lectionum, 
non everriculum sordium, sed acer- 
rimus latini candoris spectator esse vo- 
lueris. Mihi autem ipse gratulabor, si, per 
occasionem Titi Macci, delicii tui (cui, 
quando fortuna non dedit ut vi- 
talis nasceretur, aeternam pacem 
cum lacrimis adprecor), id tandem 
me esse assecutum sensero, ut tibi atque 
Hertzio tuo suaderem, pulcri sensum in 
Italorum animis nondum penitus exaruisse; 
atque , in latinis praesertim-lit- 
teris, licere ITALIS PUERIS vel cum 
PROVECTIS AETATE GERMANIS in do- 
ctrinae contentionem venire. 







Titulus sepulcro Titi Uaccii, 
si libeat, insculpendus 
Lipsiae in hortis Bitschelianis 

H . s . E . 

TITVS • MACCIVS 

QVEM . FRIDERICVS . RITSCHELIVS . GENVIT 
ACERBA . MORS 

VIX . TERRIS . OSTENSVM . RAPVIT 
AN . M . DCCC . XLlI . 

S . T . T , L . 



AO-I ■ Digitized by GooglC 



Thomas Vallaurius Mauro Riccio suo S. P. D. Pag. 3 

De Libris Anlhologicou Acroasis > 5 

De Eucyclopaedia Acroasis »31 

De Elenchis rerum, in scholis tradendarum, A- 

croasis »39 

De Disciplina litterarum latinarnm, ad Germano* 

rum rationem exacta, Acroasis > 5? 

Thomae Vallanrii Animadversiones in disserta- 
tionem Frid. Ritschelii de Pianti poetae nomi- 
nibus »91 

Obiurgatoria Ritschelii lucubratiuncula in Th. Val- 

lanrium >133 

Th. Vallaurii Adnotationes in obiurgatoriam Rit- 
schelii lucubratiunculam • 133 

Appendicula aliquot locorum, in quibus Ritsche- 
lius in latinitatem insigniter peccavit . . > 149 

Titulus, Titi Maecii sepulcro insculpendos » 158 




Digilized by Go(j)gIe 







by tio 




